Oʻzbekiston Respublikasi Prezidentining “Chet el fuqarolari va fuqaroligi boʻlmagan shaxslarni doimiy yashash joyi va vaqtincha turgan joyi boʻyicha roʻyxatga olish tartibini takomillashtirish chora-tadbirlari toʻgʻrisida” 2018-yil 28-avgustdagi PQ-3924-son qarorini amalga oshirish chora-tadbirlari haqida
(resolution, 2026-05-06)

Oʻzbekiston Respublikasi Prezidentining “Chet el fuqarolari va fuqaroligi boʻlmagan shaxslarni doimiy yashash joyi va vaqtincha turgan joyi boʻyicha roʻyxatga olish tartibini takomillashtirish chora-tadbirlari toʻgʻrisida” 2018-yil 28-avgustdagi PQ-3924-son qaroriga muvofiq Vazirlar Mahkamasi qaror qiladi: 1. Quyidagilar: Oʻzbekiston Respublikasi fuqarolarini doimiy yashash joyi va vaqtincha turgan joyi boʻyicha roʻyxatga olish tartibi toʻgʻrisidagi nizom 1-ilovaga muvofiq; Chet el fuqarolari va fuqaroligi boʻlmagan shaxslarni doimiy yashash joyi va vaqtincha turgan joyi boʻyicha roʻyxatga olish tartibi toʻgʻrisidagi nizom 2-ilovaga muvofiq tasdiqlansin. 2. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirish va qoʻshimchalar kiritilsin. 3. Oʻzbekiston Respublikasi Hukumatining 4-ilovaga muvofiq ayrim qarorlari oʻz kuchini yoʻqotgan deb hisoblansin. 4. Oʻzbekiston Respublikasi Ichki ishlar vazirligi manfaatdor vazirliklar va idoralar bilan ular qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov va Oʻzbekiston Respublikasi tashqi ishlar vaziri A.H. Komilov zimmasiga yuklansin. 1. Ushbu Nizom Oʻzbekiston Respublikasi fuqarolarini (keyingi oʻrinlarda — fuqarolar) Qoraqalpogʻiston Respublikasida va viloyatlarda (keyingi oʻrinlarda — viloyatlar) (Toshkent viloyatidan tashqari) doimiy yashash joyi va vaqtincha turgan joyi boʻyicha roʻyxatga olish tartibini belgilaydi. Oʻzbekiston Respublikasi fuqarolarini Toshkent shahri va Toshkent viloyatida doimiy yashash joyi va vaqtincha turgan joyi boʻyicha roʻyxatga olish tartibi alohida normativ-huquqiy hujjat bilan belgilanadi. 2. Mazkur Nizomda quyidagi asosiy tushunchalardan foydalaniladi: vasiylik — oʻn toʻrt yoshga toʻlmagan yetim bolalarni va ota-onasining qaramogʻidan mahrum boʻlgan bolalarni, shuningdek, sud tomonidan muomalaga layoqatsiz deb topilgan fuqarolarni taʼminlash, ularga tarbiya va taʼlim berish, ularning mulkiy va shaxsiy nomulkiy huquqlari va qonuniy manfaatlarini himoya qilish maqsadida joylashtirishning huquqiy shakli; davolash muassasalari — sanatoriylar, davolash pansionatlari, davlat tasarrufidagi va xususiy klinikalar, shifoxonalar, kasalxonalar va boshqa tibbiy muassasalar; joylashtirish vositalari — mehmonxonalar, apartotellar, apartamentlar kompleksi (rezidensiya), spa-mehmonxonalar, butik-otellar, motellar, turistik lagerlar, dam olish uylari va zonalari, turistik qishloqlar, kempinglar, sanatoriylar, pansionatlar, dam olish zonalari va uylari (markazlari), turizm va sport bazalari, palatkali (kemping) lagerlar va komplekslar, oilaviy mehmon uylari, oʻtov va palatkali lagerlar va boshqa obyektlar, shuningdek, tunash uchun qayta jihozlangan yer usti avtotransportlari; harbiy hisob hujjatlari — chaqiruv uchastkasida qayd etilganligi haqidagi guvohnoma (chaqiriluvchilar uchun), harbiy guvohnoma va zaxiradagi ofitserning guvohnomasi (harbiy xizmatga majburlar uchun); homiylik — oʻn toʻrt yoshdan oʻn sakkiz yoshgacha boʻlgan yetim bolalarni va ota-onasining qaramogʻidan mahrum boʻlgan bolalarni, shuningdek, sud tomonidan muomala layoqati cheklangan fuqarolarni taʼminlash, ularga tarbiya va taʼlim berish, ularning mulkiy va shaxsiy nomulkiy huquqlari va qonuniy manfaatlarini himoya qilish maqsadida joylashtirishning huquqiy shakli; YIDXP — Oʻzbekiston Respublikasi Yagona interaktiv davlat xizmatlari portali; “E-mehmon” dasturi — mehmonxona va boshqa joylashtirish vositalarida yashovchilarni hisobga olishning maxsus elektron avtomatlashtirilgan dasturi. 3. Fuqarolar qonunchilik hujjatlariga muvofiq doimiy yashash joylari va (yoki) vaqtincha turgan joylari boʻyicha roʻyxatga olinishlari shart. Agar qonunchilik hujjatlarida boshqacha tartib nazarda tutilmagan boʻlsa, doimiy yashash joyi va vaqtincha turgan joyi boʻyicha roʻyxatga olinmaganligi fuqaroga xizmat koʻrsatishni rad etish uchun asos deb hisoblanishi mumkin emas. Fuqarolar yangi yashash joyiga kelgan kundan eʼtiboran oʻn besh kun ichida ichki ishlar organlarining migratsiya va fuqarolikni rasmiylashtirish boʻlinmalari (keyingi oʻrinlarda — MvaFRB), Davlat xizmatlari markazlari yoki Oʻzbekiston Respublikasi Yagona interaktiv davlat xizmatlari portali orqali doimiy yoki vaqtincha roʻyxatdan oʻtishlari shart. Tugʻilgan bola Fuqarolik holati dalolatnomalarini yozish organlari (keyingi oʻrinlarda — FHDY) tomonidan unga tugʻilganlik toʻgʻrisidagi guvohnomani rasmiylashtirish chogʻida otasi yoki onasining doimiy yashash joyi boʻyicha roʻyxatga olingan manziliga idoralararo elektron hamkorlik orqali maʼlumotlarni kiritish yoʻli bilan doimiy roʻyxatga olinadi. Oʻn olti yoshga toʻlmagan fuqaro ota-onasi yoki vasiysi (homiysi), tutingan ota-onasi doimiy roʻyxatga olingan manzilda doimiy yashash joyi yoki vaqtincha turgan joyi boʻyicha roʻyxatga olinishi shart. 31. Muayyan yashash joyiga ega boʻlmagan ijtimoiy himoyaga muhtoj shaxslar toʻgʻrisidagi maʼlumotlar “Inson” ijtimoiy xizmatlar markazlari tomonidan ushbu Nizomga 7-ilovaga muvofiq shakldagi soʻrovnoma toʻldirilib, “Yagona milliy ijtimoiy himoya” axborot tizimi orqali MvaFRBga yuboriladi. Bunda MvaFRB vaqtincha roʻyxatdan oʻtkazish boʻyicha kelib tushgan qaror yuzasidan bir ish kuni ichida ushbu Nizomga 8-ilovaga muvofiq fuqaroni vaqtincha turar joyga roʻyxatga qoʻyish toʻgʻrisidagi QR-kod bilan himoyalangan qayd varagʻini “Yagona milliy ijtimoiy himoya” axborot tizimi orqali “Inson” ijtimoiy xizmatlar markazlariga taqdim etadi. 4. Fuqarolarni doimiy yashash joyi boʻyicha roʻyxatga olish, doimiy roʻyxatga olinganlikni bekor qilish va vaqtincha turgan joyi boʻyicha roʻyxatga olish xizmatlari ularga qulay boʻlgan MvaFRB, Davlat xizmatlari markazlari yoki YIDXP orqali amalga oshiriladi hamda jamoat xavfsizligini taʼminlash hamda huquqbuzarliklarning oldini olish, shuningdek, aholi migratsiyasini hisobga olish maqsadida fuqaroning viloyat hududining muayyan joyida yashash yoki vaqtincha boʻlish holatini aniqlashni nazarda tutadi. 5. Davlat xizmatlarini koʻrsatish uchun davlat boji “Davlat boji toʻgʻrisida”gi Oʻzbekiston Respublikasi Qonunida belgilangan miqdorlarda undiriladi. Davlat boji summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 20 foizi — tegishlicha Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga: 10 foizi — Oʻzbekiston Respublikasi Ichki ishlar vazirligining budjetdan tashqari jamgʻarmasiga: qolgan mablagʻlar — Oʻzbekiston Respublikasining Davlat budjeti hisobiga oʻtkaziladi; b) MvaFRBga oʻzi kelib murojaat etganda: 10 foizi — Oʻzbekiston Respublikasi Ichki ishlar vazirligining budjetdan tashqari jamgʻarmasiga yoʻnaltiriladi; qolgan mablagʻlar — Oʻzbekiston Respublikasining Davlat budjeti hisobiga oʻtkaziladi; v) Davlat xizmatidan foydalanish uchun YIDXP orqali murojaat etilganda, toʻlanadigan summaning 90 foizi miqdorida undiriladi. YIDXP orqali murojaat etganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga yoʻnaltiriladi; 11,25 foizi — Oʻzbekiston Respublikasi Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga oʻtkaziladi; 10 foizi — Oʻzbekiston Respublikasi Ichki ishlar vazirligining budjetdan tashqari jamgʻarmasiga yoʻnaltiriladi; qolgan mablagʻlar — Oʻzbekiston Respublikasining Davlat budjeti hisobiga oʻtkaziladi; g) koʻchmas mulk obyektiga boʻlgan huquqlarni davlat roʻyxatidan oʻtkazish bilan bir vaqtda ushbu manzilga doimiy yashash joyi boʻyicha roʻyxatga qoʻyish uchun Notariatning yagona avtomatlashtirilgan axborot tizimi orqali murojaat etilganda, doimiy yashash joyi boʻyicha roʻyxatga qoʻyish uchun undiriladigan bojning: 10 foizi — Oʻzbekiston Respublikasi Adliya vazirligining budjetdan tashqari jamgʻarmasining shaxsiy hisobvaragʻiga; 10 foizi — Oʻzbekiston Respublikasi Ichki ishlar vazirligining budjetdan tashqari jamgʻarmasiga; qolgan mablagʻlar — Oʻzbekiston Respublikasining Davlat budjeti hisobiga oʻtkaziladi; d) koʻchmas mulkning ijara (tekin foydalanish) shartnomalarini soliq xizmati organlarida hisobga qoʻyish bilan bir vaqtda ijaraga oluvchi(lar)ni vaqtincha turgan joyi boʻyicha roʻyxatga olish uchun soliq xizmati organlarining maxsus avtomatlashtirilgan axborot tizimlari orqali murojaat etilganda, ijaraga oluvchi(lar)ni vaqtincha turgan joyi boʻyicha roʻyxatga olish uchun undiriladigan bojning: 10 foizi — Oʻzbekiston Respublikasi Soliq qoʻmitasining budjetdan tashqari maxsus hisobvaragʻiga; 10 foizi — Oʻzbekiston Respublikasi Ichki ishlar vazirligining budjetdan tashqari jamgʻarmasiga; qolgan mablagʻlar — Oʻzbekiston Respublikasining Davlat budjeti hisobiga oʻtkaziladi. Oʻzbekiston Respublikasi Ichki ishlar vazirligi budjetdan tashqari jamgʻarmasining shaxsiy hisobvaragʻiga xizmatlar koʻrsatishdan tushgan mablagʻlar migratsiya va fuqarolikni rasmiylashtirish xizmatining moddiy-texnik bazasini mustahkamlashda va xodimlarni ragʻbatlantirishda foydalaniladi. 6. Fuqarolar doimiy roʻyxatga oʻtishni rasmiylashtirish uchun oʻzlariga qulay boʻlgan Qoraqalpogʻiston Respublikasi hamda viloyatlar tuman (shahar) ichki ishlar boshqarmasining (boʻlimining) MvaFRBga yoki Davlat xizmatlari markazlariga murojaat qilishlari yoxud YIDXPdan foydalanishlari mumkin. Fuqaro viloyatlarda doimiy yashash joyi boʻyicha roʻyxatga olinishi uchun Qoraqalpogʻiston Respublikasi hamda viloyatlar tuman (shahar) ichki ishlar boshqarmasi (boʻlimi) MvaFRBga quyidagi hujjatlarni taqdim etadi: mazkur Nizomga 1-ilovaga muvofiq mulkdor arizasi yoxud notarial tasdiqlangan arizasi (roziligi), agar shaxsan borish imkoni mavjud boʻlmasa; doimiy yashash joyi boʻyicha roʻyxatga (keyingi oʻrinlarda — doimiy roʻyxat) olinayotgan Oʻzbekiston Respublikasi fuqarosining pasporti (keyingi oʻrinlarda — pasport) yoki identifikatsiya ID-kartasi, harbiy hisob hujjatlari yoxud Oʻzbekiston Respublikasi Qurolli Kuchlari kontrakt boʻyicha harbiy xizmatchisining shaxsiy guvohnomasi (kazarmalar va kemalardan tashqarida yashaydigan harbiy xizmatchilar uchun); nikoh tuzilganligi yoki bolalar tugʻilganligi toʻgʻrisidagi guvohnomalar, shuningdek, vasiylikni (homiylikni) tasdiqlovchi hujjatlar hamda oilaga tarbiyaga olish toʻgʻrisidagi kelishuv. 7. Voyaga yetmaganlar doimiy roʻyxatga olingan, biroq “Manzil” tizimiga kiritilmagan hollarda, ushbu holatni tasdiqlovchi hujjat asosida yangi yashash joyidagi MvaFRB tomonidan “Manzil” tizimiga kiritiladi. Doimiy roʻyxatga olinayotgan voyaga yetmaganlar avvalgi yashash joyi boʻyicha MvaFRBning doimiy roʻyxatga olinmaganligi toʻgʻrisidagi elektron maʼlumotnomasi asosida roʻyxatga olinadi. 8. Taqdim etilgan hujjatlarning toʻliqligi va haqiqiyligi tekshirilib, shu kunning oʻzida Qoraqalpogʻiston Respublikasi hamda viloyatlar tuman (shahar) ichki ishlar boshqarmasi (boʻlimi) MvaFRB va Davlat xizmatlari markazi masʼul xodimi tomonidan ushbu Nizomga 2-ilovaga muvofiq doimiy roʻyxatga olishni rasmiylashtirish yuzasidan elektron soʻrovnoma shakllantiriladi. Fuqaroning soʻroviga koʻra doimiy roʻyxatga olish rasmiylashtirilganda, ushbu Nizomga 3-ilovaga muvofiq QR-CODE bilan himoyalangan qayd varagʻi taqdim etiladi yoki ariza beruvchining elektron manziliga yuborilib, shu kunning oʻzida ariza beruvchi bu haqda axborot-kommunikatsiya tizimi orqali xabardor qilinadi. 9. Mulkdor oʻz oila aʼzolarini va boshqa shaxslarni doimiy roʻyxatdan oʻtkazish huquqiga ega. Quyidagi fuqarolarni doimiy roʻyxatga olishda, Oʻzbekiston Respublikasining Uy-joy kodeksida belgilangan bir kishi uchun turar joy maydonining ijtimoiy normasi toʻgʻrisidagi qoidalar qoʻllanilmaydi: er-xotin — bir-birining doimiy roʻyxatga olingan uy-joy maydoniga; ota-onalar, farzandlar — bir-birining doimiy roʻyxatga olingan uy-joy maydoniga; bobo-buvi, nevaralar — bir-birining doimiy roʻyxatga olingan uy-joy maydoniga; vasiylikdagi (homiylikdagi) hamda oilaga tarbiyaga olingan (patronat) shaxslar — vasiy (homiy), tutingan ota yoki ona doimiy roʻyxatga olingan uy-joy maydoniga; voyaga yetmagan, ota-onasi boʻlmagan tugʻishgan aka-ukalar, opa-singillar, shuningdek, mehnatga layoqatsiz tugʻishgan aka-ukalar, opa-singillar, agar ularning oʻz oilalari boʻlmasa, yoshidan qatʼi nazar, akasi, ukasi, opasi, singlisining roʻyxatga olingan uy-joy maydoniga; doimiy roʻyxatga olingan tugʻishgan aka-ukalar, opa-singillar — bir-birining doimiy roʻyxatga olingan uy-joy maydoniga; ilgari mazkur aholi punktida yashagan, mehnat shartnomasi bilan ishlash uchun vaqtincha boshqa joyga ketgan shaxslar, shuningdek, qonunchilik hujjatlariga muvofiq vaqtincha boshqa joyga ketganda, uy-joydan foydalanish huquqi saqlab qolinadigan fuqarolar — oldingi istiqomat joyiga yoki qarindoshlarining uy-joy maydoniga; ozodlikdan mahrum etish joylaridan ozod qilingan shaxslar — oldingi istiqomat joyiga, oʻz oila aʼzolarining, qarindoshlari yoki hukm qilingunga qadar yashab turgan boshqa shaxslarning uy-joy maydoniga; muddatli harbiy xizmat tugagandan soʻng Qurolli Kuchlar rezerviga boʻshatilgan harbiy xizmatchilar — oldingi istiqomat joyiga, ota-onasi yoki boshqa qarindoshlarining uy-joy maydoniga. 10. Tarbiyalash, davolash va boshqa muassasalardagi yetim bolalar, ota-onalarining qarovisiz qolgan bolalar, shuningdek, qariyalar uylaridagi shaxslar koʻrsatib oʻtilgan muassasalar tomonidan berilgan turar joy maydoniga doimiy roʻyxatga olinadi. 11. Oʻzbekiston Respublikasi hududidan tashqarida boʻlgan fuqaroga tegishli boʻlgan uy-joy maydoniga doimiy roʻyxatga olish uchun uning Oʻzbekiston Respublikasi qonunchilik hujjatlariga muvofiq notarial tartibda tasdiqlangan roziligi talab etiladi. Fuqaro “Fuqarolik, oilaviy va jinoiy ishlar boʻyicha huquqiy yordam va huquqiy munosabatlar toʻgʻrisida”gi Konvensiyaga (Minsk, 1993-yil 22-yanvar) hamda “Fuqarolik, oilaviy va jinoiy ishlar boʻyicha huquqiy yordam va huquqiy munosabatlar toʻgʻrisida”gi Konvensiyaga (Kishinev, 2002-yil 7-oktabr) aʼzo davlatlar hududida, shuningdek, Oʻzbekiston Respublikasi bilan rasmiy hujjatlarni legallashtirish talabini bekor qiluvchi ikki tomonlama xalqaro shartnoma tuzilgan davlatlar hududida boʻlgan taqdirda, uning roziligi tegishli davlat qonunchiligiga muvofiq tasdiqlanishi mumkin. Fuqaro Xorijiy rasmiy hujjatlarni legallashtirish talabini bekor qiluvchi Konvensiyaga (Gaaga, 1961-yil 5-oktabr) aʼzo davlat hududida boʻlganda, uning roziligi ushbu Konvensiya talablariga muvofiq apostil belgisi orqali tasdiqlanishi mumkin. 12. Doimiy roʻyxatga olish uchun mulkdor YIDXP orqali murojaat etgan taqdirda, mazkur Nizomga 4-ilovaga muvofiq shakldagi soʻrovnoma elektron shaklda toʻldiriladi. Soʻrovnoma quyidagi hujjatlarga asosan toʻldiriladi: mulkdor va doimiy roʻyxatga olinayotgan fuqaroning pasporti, identifikatsiya ID-kartasi yoki harbiy hisob hujjatlari yoxud Oʻzbekiston Respublikasi Qurolli Kuchlari kontrakt boʻyicha harbiy xizmatchisining shaxsiy guvohnomasi (F.I.O., tugʻilgan sanasi va vaqti, hujjat seriyasi va raqami) oʻn olti yoshga toʻlmagan shaxslar uchun — tugʻilganlik toʻgʻrisidagi guvohnoma yoki identifikatsiya ID-kartasi; YIDXP orqali xizmat koʻrsatilganda, zarur maʼlumotlar soʻrovnomaga kiritilgandan soʻng mulkdor uni oʻzining elektron raqamli imzosi bilan yoki Mobil-ID tizimi orqali tasdiqlaydi. Davlat xizmatlari markazi yoki YIDXP orqali xizmat koʻrsatilganda, vakolatli organ tomonidan zarur boʻlgan maʼlumotlar idoralararo elektron hamkorlik tizimi orqali olinadi. Doimiy roʻyxatga qoʻyish boʻyicha soʻrovnoma koʻchmas mulk obyektiga boʻlgan huquqlarni davlat roʻyxatidan oʻtkazish bilan bir vaqtda Davlat xizmatlari markazlari, YIDXP yoki notarial idoralar orqali ham berilishi mumkin. 121. Jismoniy shaxslar doimiy yashash va vaqtincha turgan joyi boʻyicha roʻyxatdan oʻtish jarayonida ixtiyoriga koʻra ularning maʼlumotlari yangi yashash joyidagi davlat tibbiyot muassasasiga hisobga olinishi uchun “Manzil” avtomatlashtirilgan axborot tizimidan “Elektron sogʻliqni saqlash” axborot tizimiga yuboriladi. 13. Doimiy roʻyxatga olish mazkur Nizomga 4 va 5-ilovalarga muvofiq sxema asosida amalga oshiriladi. 14. Taqdim etilgan hujjatlarning va soʻrovnomadagi maʼlumotlarning toʻliq boʻlmasligi, ularda notoʻgʻri maʼlumotlar koʻrsatilishi, shuningdek, doimiy roʻyxatga olish uchun davlat boji toʻlamaslik doimiy roʻyxatga olishni rad etish uchun asos hisoblanadi. Doimiy roʻyxatga olishni boshqa asoslar boʻyicha rad etish taqiqlanadi. Doimiy roʻyxatga olishning rad etilishi yuzasidan sud tartibida shikoyat qilinishi mumkin. 15. Fuqaroning doimiy roʻyxatga olinganligi quyidagi hollarda MvaFRB tomonidan bekor qilinadi: Oʻzbekiston Respublikasi hududida bir manzildan boshqa manzilga doimiy roʻyxatga olinganda; mulkdorning arizasiga koʻra — turar joyga nisbatan mulkiy huquqlarga yoki mulkdor bilan qarindoshlik aloqalariga ega boʻlmagan shaxslar (ushbu shaxslarning uy-joydan foydalanish huquqi sud tomonidan belgilangan holatlar yoki taraflar oʻrtasida boshqacha kelishuv mavjud boʻlgan holatlar bundan mustasno) hamda Oʻzbekiston Respublikasi Uy-joy kodeksida belgilangan bir kishi uchun turar joy maydonining ijtimoiy normasi toʻgʻrisidagi qoidalar asosida doimiy roʻyxatga olingan fuqarolar; mulkdor oʻzgarganda, uning arizasi va uy-joyga egalik qilishni tasdiqlovchi hujjatlar asosida; sudning fuqaroni uy-joydan foydalanish huquqini yoʻqotgan, shaxsni bedarak yoʻqolgan deb topish va koʻchirish haqidagi qarori asosida; fuqaro qonunda belgilangan tartibda xorijga doimiy yashashga ketganda; soxta hujjatlar yoki haqiqatga muvofiq boʻlmagan hujjatlar asosida doimiy roʻyxatga olinganligi aniqlanganda — sudning qonuniy kuchga kirgan ayblov hukmi asosida; umrbod ozodlikdan mahrum qilinganda — sudning qonuniy kuchga kirgan ayblov hukmi asosida; vafot etganda — FHDY organining oʻlim haqidagi guvohnomasi yoki maʼlumotnomasi asosida. Ozodlikdan mahrum etishga hukm qilingan shaxslarning doimiy roʻyxatini bekor qilish mahkumning ishonchnomasi asosida yoki uy-joy binosidan foydalanish huquqini yoʻqotganlik haqidagi sud qaroriga muvofiq amalga oshiriladi. 16. Mulkdor (mulkdorlar) fuqaroning doimiy roʻyxatga olinganligini bekor qilish uchun Qoraqalpogʻiston Respublikasi hamda viloyatlar tuman (shahar) ichki ishlar boshqarmasi (boʻlimi) MvaFRBga quyidagi hujjatlarni taqdim etadi: mulkdor (mulkdorlar)ning yoki qonunda belgilangan tartibda xorijga doimiy yashashga ketgan shaxsning erkin tarzda yozilgan arizasi yoxud notarial tasdiqlangan arizasi (roziligi), agar shaxsan borish imkoni mavjud boʻlmasa; uy-joyga egalik qilishini tasdiqlovchi va ushbu Nizomning 16-bandiga asosan roʻyxatga olishni bekor qilish uchun asos hisoblanadigan hujjat. Fuqaro xorijga doimiy yashashga ketayotganda, fuqarodan qoʻshimcha ravishda Oʻzbekiston Respublikasi hududida doimiy yashaydigan oʻz ota-onasining va turmush oʻrtogʻining (birgalikda chiqish holatlari bundan mustasno), shuningdek, agar birgalikdagi nikohdan voyaga yetmagan bolalari boʻlsa, Oʻzbekiston Respublikasida doimiy yashaydigan sobiq turmush oʻrtogʻining notarial tasdiqlangan roziligi, ular vafot etgan yoki bedarak yoʻqolgan hollarda esa — vafot etganlik toʻgʻrisidagi guvohnomaning yoki sudning shaxsni bedarak yoʻqolgan deb eʼtirof etish haqidagi qarorining notarial tasdiqlangan nusxasi talab etiladi. Doimiy yashash maqsadida xorijga chiqish uchun murojaat qilgan fuqaro yozma ravishda ogohlantiriladi. Fuqaroning doimiy roʻyxatga olinganligi hujjatlar qabul qilib olingandan soʻng bir kun ichida bekor qilinadi. 17. Quyidagi maʼlumotlar idoralararo maʼlumot almashish tizimi orqali olinadi (agar ular tizimda mavjud boʻlsa): tugʻilganlik, nikoh tuzilganligi yoki ajrashganlik, oʻlim toʻgʻrisidagi guvohnomalar — “FHDYning yagona elektron arxivi” axborot tizimidan; uy-joy va fuqaro haqidagi maʼlumotlar — koʻchmas mulk obyektlariga boʻlgan huquqlarning davlat reyestri bazasidan; vasiylik va homiylikni hamda patronatni tasdiqlovchi maʼlumotlar — Oʻzbekiston Respublikasi Xalq taʼlimi vazirligining elektron bazasidan. 18. Doimiy roʻyxatga olish va doimiy roʻyxatga olinganlikni bekor qilish uchun asos boʻlgan hujjatlar nomenklatura boʻyicha yigʻmajildlarga tikiladi hamda MvaFRBda besh yil davomida saqlanadi. 19. Doimiy roʻyxatga olishni bekor qilish rad etilgan taqdirda, fuqaroga shu kunning oʻzida asoslantirilgan javob xati beriladi. 20. Fuqaroning pasportida mavjud boʻlgan oldingi yashash manzili boʻyicha doimiy roʻyxatga olinganligi mazkur Nizomga 6-ilovaga muvofiq shtamp asosida bekor qilinadi. 21. Fuqaroni viloyatlarda vaqtincha turgan joyi boʻyicha roʻyxatga (keyingi oʻrinlarda — vaqtincha roʻyxat) olish fuqaroning doimiy roʻyxatini bekor qilmagan holda, mulkdorning arizasida yoki soliq idoralarida hisobga olingan ijara shartnomasida koʻrsatilgan, biroq bir yildan ortiq boʻlmagan muddatda amalga oshiriladi. Doimiy roʻyxatga olinmaganlik vaqtincha roʻyxatga olishni rad etish uchun asos hisoblanmaydi. 22. Viloyatlardagi joylashtirish vositalari va davolash muassasalariga kelgan fuqaroni vaqtincha roʻyxatga olish ushbu muassasalarning maʼmuriyati tomonidan shu kunning oʻzida bu yerda boʻlish muddatidan va kelishining davriyligidan qatʼi nazar, shaxsini tasdiqlaydigan hujjatlar asosida “E-mehmon” avtomatlashtirilgan axborot tizimiga kiritish orqali amalga oshiriladi. 23. Viloyatlarda vaqtincha roʻyxatdan oʻtish uchun fuqaro kelgan kunidan boshlab oʻn besh kun muddatda xohishiga koʻra, oʻziga qulay manzildagi MvaFRBga yoki Davlat xizmatlari markazlariga yoki YIDXP orqali mustaqil ravishda hisobga turish uchun murojaat qilishi mumkin. Koʻchmas mulk mulkdori tomonidan koʻchmas mulkning ijara (tekin foydalanish) shartnomalarini soliq xizmati organlarida hisobga qoʻyish bilan bir vaqtda ijaraga oluvchi(lar)ni ijara muddatiga, biroq bir yildan ortiq boʻlmagan muddatga vaqtincha turgan joyi boʻyicha roʻyxatga olish uchun soʻrovnoma yuborilishi mumkin. Mulkdor tomonidan koʻchmas mulkning ijara (tekin foydalanish) shartnomasi soliq xizmati organlarida hisobga qoʻyish bilan bir vaqtda ijaraga oluvchi(lar)ni vaqtincha roʻyxatdan oʻtish uchun soʻrovnoma yuborilmaganda, ijaraga oluvchi (tekin foydalanuvchi) mustaqil ravishda vaqtincha roʻyxatga olish uchun umumiy tartibda murojaat etishga haqli. 24. Vaqtincha roʻyxatdan oʻtish uchun Davlat xizmatlari markazi orqali murojaat qilingan hollarda, turar joy egasi nomidan Davlat xizmatlari markazi xodimi tomonidan, YIDXP orqali murojaat etgan taqdirda esa, mustaqil ravishda ushbu Nizomga 7-ilovaga muvofiq shakldagi soʻrovnoma elektron tarzda toʻldiriladi. Soʻrovnoma quyidagi hujjatlarga asosan toʻldiriladi: mulkdor va doimiy roʻyxatga olinayotgan fuqaroning pasporti yoki identifikatsiya ID-kartasi; oʻn olti yoshga toʻlmagan shaxslar uchun — tugʻilganlik toʻgʻrisidagi guvohnoma yoki identifikatsiya ID-kartasi; Oʻzbekiston Respublikasi Qurolli Kuchlari kontrakt boʻyicha harbiy xizmatchisining shaxsiy guvohnomasi (kazarmalar va kemalardan tashqarida yashaydigan harbiy xizmatchilar uchun); harbiy hisob hujjatlari. YIDXP orqali xizmat koʻrsatilganda, vakolatli organ tomonidan lozim boʻlgan maʼlumotlar idoralararo elektron hamkorlik orqali olinadi. Davlat soliq xizmati organlarida hisobga olingan ijara shartnomasi haqida maʼlumot taqdim etilganda, mulkdorning roziligi talab etilmaydi va soʻrovnoma vaqtincha roʻyxatdan oʻtuvchi fuqaro tomonidan toʻldirilishi mumkin. 25. Mulkdor (mulkdorlar) nomidan notarial tasdiqlangan ishonchnoma orqali harakatlanayotgan shaxslar fuqaroni vaqtincha roʻyxatga olish uchun MvaFRBga murojaat qiladi. 26. Soʻrovnoma toʻldirilgandan soʻng ariza beruvchi maʼlumotlarning toʻgʻriligini tekshiradi va imzolarni identifikatsiya qilishning tegishli vositalari (ERI, daktiloskopiya, elektron imzo, Mobil-ID va boshqalar) bilan ham tasdiqlanishi mumkin. 27. Soʻrovnomada notoʻgʻri maʼlumotlar koʻrsatilishi (kadastr raqami, pasport, ID-karta maʼlumotlari, notarial tasdiqlangan rozilik xati), shuningdek, vaqtincha roʻyxatga olish uchun davlat bojini toʻlamaslik vaqtincha roʻyxatga olishni rad etish uchun asos hisoblanadi. 28. Davlat xizmatlari markazlarida soʻrovnoma toʻldirilgach, Oʻzbekiston Respublikasi Ichki ishlar vazirligiga (keyingi oʻrinlarda — vakolatli organ) elektron tizim orqali yuboriladi. YIDXP orqali murojaat qilinganda esa soʻrovnoma avtomatik tarzda vakolatli organga yuboriladi. 29. Soʻrovnoma vakolatli organning elektron tizimiga va Oʻzbekiston Respublikasi Davlat soliq qoʻmitasi huzuridagi Kadastr agentligiga kelib tushgan vaqtda onlayn tarzda koʻchmas mulk obyektlariga boʻlgan huquqlarning davlat reyestri bazasidan uy-joy va fuqaro haqidagi maʼlumotlar tekshiriladi. Koʻchmas mulk obyektlariga boʻlgan huquqlarning davlat reyestri bazasidan uy-joy va fuqaro haqidagi maʼlumotlar aniqlanmagan hollarda, mazkur maʼlumotlar Oʻzbekiston Respublikasi Davlat soliq qoʻmitasi huzuridagi Kadastr agentligi tomonidan bir kun ichida idoralararo maʼlumot almashish orqali taqdim etiladi. Tekshirish natijasiga koʻra ushbu Nizomga 8-ilovaga muvofiq vaqtincha roʻyxatga olish toʻgʻrisida QR-CODE bilan himoyalangan qayd varagʻini (keyingi oʻrinlarda — vaqtincha roʻyxatga olish toʻgʻrisidagi qayd varagʻi) tegishli Davlat xizmatlari markaziga (oʻzi kelib murojaat qilgan taqdirda) yoki ariza beruvchiga (elektron tarzda murojaat etgan taqdirda) YIDXP orqali elektron tarzda yuboriladi. 30. Davlat xizmatlari markazi vaqtincha roʻyxatga olish toʻgʻrisidagi qayd varagʻi kelib tushgandan soʻng uni fuqaroning elektron manziliga yuboradi va bu haqda uni shu kunning oʻzida axborot-kommunikatsiya tizimi orqali xabardor qiladi. Fuqaroning soʻroviga koʻra vaqtincha roʻyxatga olish toʻgʻrisidagi qayd varagʻi qogʻoz shaklda murojaat qilingan Davlat xizmatlari markazi tomonidan taqdim etiladi. Davlat xizmatlari markazlari va vakolatli organ oʻrtasida axborot almashish elektron raqamli imzoni majburiy tartibda qoʻllash orqali faqat himoyalangan idoralararo elektron oʻzaro bogʻlanish yordamida amalga oshiriladi. Davlat xizmatlari markazi va YIDXP orqali vaqtincha roʻyxatga olish xizmati mazkur Nizomga 9-ilovaga muvofiq sxema asosida koʻrsatiladi. 31. Vaqtincha roʻyxatdan oʻtish uchun MvaFRBga murojaat qilgan fuqarolar quyidagi hujjatlarni taqdim etadi: mazkur Nizomga 1-ilovaga muvofiq mulkdor arizasi yoxud notarial tasdiqlangan arizasi (roziligi), agar shaxsan oʻzi borish imkoni mavjud boʻlmasa; mulkdor va vaqtincha roʻyxatga olinayotgan fuqaroning pasporti yoki identifikatsiya ID-kartasi; oʻn olti yoshga toʻlmagan shaxslar uchun — tugʻilganlik toʻgʻrisidagi guvohnoma yoki identifikatsiya ID-kartasi; Oʻzbekiston Respublikasi Qurolli Kuchlari kontrakt boʻyicha harbiy xizmatchisining shaxsiy guvohnomasi (kazarmalar va kemalardan tashqarida yashaydigan harbiy xizmatchilar uchun); harbiy hisob hujjatlari. Soliq idoralarida hisobga olingan ijara shartnomasi haqida maʼlumot taqdim etilganda mulkdorning turar joy maydoni berish toʻgʻrisidagi arizasi (roziligi) talab etilmaydi. Viloyatlarga respublikaning boshqa hududlaridan mavsumiy ish bilan shugʻullanishga (qurilish, qishloq xoʻjaligi va boshqalar) kelgan fuqarolar uchun mavsumiy ish haqida shartnoma yoki mavsumiy ish beruvchining arizasi boʻlsa, ushbu bandning ikkinchi xatboshidagi hujjatlar talab etilmaydi. 32. Ushbu Nizomning 32-bandida koʻrsatilgan tegishli hujjatlar toʻliq taqdim etilgandan keyin MvaFRB inspektori taqdim etilgan hujjatlarni oʻrganib chiqib, shu kunning oʻzida ariza beruvchiga vaqtincha roʻyxatga olish toʻgʻrisidagi qayd varagʻini beradi. Vaqtincha roʻyxatga olish toʻgʻrisidagi qayd varagʻi fuqaroning turgan joyida vaqtincha roʻyxatga olinganligini tasdiqlaydigan hujjat hisoblanadi va pasport yoki identifikatsiya ID-karta, harbiy xizmatchining shaxsiy guvohnomasi yoki tugʻilganlik toʻgʻrisidagi guvohnoma (oʻn olti yoshga toʻlmagan shaxslar uchun) taqdim etilgan taqdirda, unda koʻrsatilgan muddat mobaynida haqiqiydir. MvaFRB inspektori vaqtincha roʻyxatga olish toʻgʻrisidagi qayd varagʻini rasmiylashtirib berishda fuqaroga qayta vaqtincha roʻyxatga olish tartibini va ariza topshirish muddatini tushuntiradi. MvaFRB orqali vaqtincha roʻyxatga olish mazkur Nizomga 10-ilovaga muvofiq sxema asosida amalga oshiriladi. 33. Oʻn olti yoshga toʻlmagan shaxsni vaqtincha roʻyxatga olishni rasmiylashtirishda, uning shaxsini tasdiqlaganlik uchun javobgarlik ijaraga olingan uy-joyda birgalikda yashaydigan voyaga yetgan shaxs zimmasiga yuklanadi. 34. Roʻyxatga olinayotgan fuqaroning pasporti yoki identifikatsiya ID-kartasiga vaqtincha roʻyxatga olish toʻgʻrisida belgi qoʻyilmaydi. 35. Vaqtincha turgan joyi boʻyicha hisobga olingan fuqaro roʻyxatga olingan manzilida yashashi kerak. 36. Taʼlim muassasalariga oʻqishga qabul qilingan fuqarolar turar joyi (uy-joy maydoni) boʻyicha vaqtincha roʻyxatga olinadi. Bunda taʼlim muassasasi tomonidan fuqaroning oʻqishga qabul qilinganligi toʻgʻrisidagi buyruqdan koʻchirma, uning shaxsini tasdiqlovchi hujjatidan nusxa (oʻn olti yoshga toʻlmagan shaxslar uchun tugʻilganlik toʻgʻrisidagi guvohnoma, 35x45 mm oʻlchamli ikkita fotosurat) va taʼlim muassasasi tomonidan turar joy bilan taʼminlanganligi toʻgʻrisida maʼlumotnoma hududiy MvaFRBga taqdim etiladi. Fuqaro taʼlim muassasasining turar joyidan boshqa turar joyda yashash istagini bildirganda, mazkur Nizomning 32-bandida koʻrsatilgan tegishli hujjatlar asosida fuqaro tanlagan joyidagi MvaFRB va Markazlarga murojaat qilishi hamda YIDXPdan foydalanishlari mumkin. Oʻqish viloyatdan tashqarida joylashgan boshqa taʼlim muassasasiga koʻchirilgan, fuqaro akademik taʼtil olgan yoki taʼlim muassasasidan oʻqishdan chetlatilgan taqdirda, ushbu muassasalar rahbariyati tegishli qaror qabul qilingan kunda bu haqda fuqaro turar joyi boʻyicha vaqtincha roʻyxatga olingan hududdagi MvaFRBni xabardor qilishi shart. 361. Qurilish obyektlarida yoki ishlab chiqarish (xizmat koʻrsatish) korxonalarida ishlash maqsadida kelgan va ushbu obyektlarining yashash uchun moslashtirilgan joylarida (vaqtincha inshootlar, moslashtirilgan binolar va konteyner uylarda) yashayotgan fuqarolar ushbu qurilish obyektlari yoki ishlab chiqarish (xizmat koʻrsatish) korxonalariga “Manzil” tizimi orqali vaqtincha turgan joyi boʻyicha roʻyxatga olinadi. Bunda fuqarolarni qurilish obyektlari yoki ishlab chiqarish (xizmat koʻrsatish) korxonalariga vaqtincha turgan joyi boʻyicha roʻyxatga olish mazkur qurilish obyektlari yoki ishlab chiqarish (xizmat koʻrsatish) korxonalarida yashash uchun moslashtirilgan joylarning mavjudligi, roʻyxatga olinayotgan fuqarolar turar joy bilan (texnika xavfsizligi, yongin xavfsizligi, sanitariya-epidemiologiya rejimi talablariga rioya etilgan holda) taʼminlanganligi hamda ularni vaqtincha turgan joyi boʻyicha roʻyxatga olish haqida qurilish obyektlari yoki ishlab chiqarish (xizmat koʻrsatish) korxonalari rahbarlarining xati (roziligi) asosida amalga oshiriladi. 37. Vaqtincha roʻyxatga olishni qayta rasmiylashtirish umumiy asosda amalga oshiriladi. Ushbu Nizomning 32-bandida nazarda tutilgan hujjatlarda notoʻgʻri maʼlumotlarning mavjudligi vaqtincha roʻyxatga olishni rasmiylashtirishni rad etish uchun asos boʻladi. Fuqarolarni viloyatlarda vaqtincha roʻyxatga olish rad etilgan taqdirda, MvaFRB inspektori tomonidan xulosa tuziladi. Ushbu xulosa MvaFRB boshligʻi tomonidan tasdiqlanadi, unda rad etishning aniq asoslari koʻrsatilgan boʻlishi kerak. Vaqtincha roʻyxatga olishning rad etilishi yuzasidan sud tartibida shikoyat qilish mumkin. 38. Vaqtincha roʻyxatga olish toʻgʻrisidagi qayd varagʻi yoʻqolgan yoki buzilgan taqdirda, fuqaro tegishli MvaFRBga oʻz shaxsini tasdiqlaydigan hujjatni taqdim etgan holda, vaqtincha roʻyxatga olish toʻgʻrisidagi qayd varagʻining yoʻqolish yoki buzilish holatlarini koʻrsatib, vaqtincha roʻyxatga olish toʻgʻrisidagi qayd varagʻining dublikatini rasmiylashtirish haqidagi arizani taqdim etadi. MvaFRB inspektori arizada koʻrsatilgan joyda ushbu fuqaroning vaqtincha roʻyxatga olinishi toʻgʻrisidagi maʼlumotlar mavjudligini tekshiradi. Ular tasdiqlangan taqdirda, ariza beruvchiga shu kunning oʻzida vaqtincha roʻyxatga olish toʻgʻrisidagi qayd varagʻining dublikatini rasmiylashtiradi. Qayd varagʻining dublikati fuqaro tomonidan YIDXP orqali elektron shaklda ham olinishi mumkin. 39. Vaqtincha roʻyxatga olish taʼlim muassasasi rahbariyati va ish beruvchining bildirishnomasi, mulkdor yoki fuqaroning arizasiga asosan bekor qilinadi. MvaFRB inspektori mulkdorning arizasi asosida yoki taʼlim muassasasining bildirishnomasi asosida fuqaroning vaqtincha roʻyxatga olinganligini bekor qiladi. 40. Ichki ishlar organi tayanch punktining profilaktika inspektorlari oʻzlari xizmat koʻrsatadigan hududda pasport rejimi qoidalariga rioya etilishi yuzasidan nazoratni amalga oshiradilar. 41. Ushbu Nizom talablariga rioya etilishi ichki ishlar organlari va mahalliy ijro etuvchi hokimiyat organlari tomonidan nazorat qilinadi. 42. Fuqarolardan mazkur Nizomda koʻrsatilgandan tashqari boshqa hujjatlarni taqdim etishni talab qilinishi davlat xizmatlari koʻrsatish sohasidagi qonunchilik hujjatlari talablarini buzish deb hisoblanadi. Koʻchmas mulk obyektlariga boʻlgan huquqlarning davlat reyestri bazasida mavjud boʻlmagan hamda kadastr raqami boʻlmagan turar joylarga doimiy va vaqtincha roʻyxatga olish qatʼiyan taqiqlanadi. Fuqarolardan mazkur Nizomda koʻrsatilgandan tashqari boshqa hujjatlarni taqdim etishni talab qilish, koʻchmas mulk obyektlariga boʻlgan huquqlarning davlat reyestri bazasida mavjud boʻlmagan hamda kadastr raqami boʻlmagan turar joylarga doimiy va vaqtincha roʻyxatga olish qatʼiyan taqiqlanadi. 43. Fuqaroni doimiy va vaqtincha roʻyxatga olishda, uning koʻchmas mulk obyektlariga boʻlgan huquqlariga oid maʼlumot davlat reyestri bazasidan jismoniy shaxsning shaxsiy identifikatsiya va (yoki) soliq toʻlovchining identifikatsiya raqamlari orqali olinadi. Mazkur raqam orqali tegishli maʼlumotning olinishi imkoni boʻlmaganda, fuqarodan kadastr raqamini taqdim qilish talab etiladi. 44. Noturar joy binolarga fuqarolarni doimiy roʻyxatga olish taqiqlanadi. Korxona, tashkilot yoki oʻquv muassasalariga tegishli uy-joylar, yotoqxonalarga fuqarolarni doimiy roʻyxatga olish hamda turgan joyi boʻyicha vaqtincha roʻyxatga olish mazkur korxona, tashkilot yoki oʻquv muassasasining ruxsat xati (roziligi) asosida amalga oshiriladi. 45. Viloyatlarda doimiy roʻyxatga olinmagan fuqarolarning yashashi uchun turar joy maydoni taqdim etadigan mulkdor turar joy maydoni berilgan kundan boshlab oʻn besh kun mobaynida ushbu shaxslar toʻgʻrisida ichki ishlar organlarini xabardor qilishi shart. 46. Chegara zonasida joylashgan aholi punktlarida doimiy va vaqtincha roʻyxatga olinish uchun ushbu zonaga kirishga yashash joyi boʻyicha ichki ishlar organlaridan chegara zonasiga kirishdan oldin belgilangan tartibda olingan ruxsatnoma ham taqdim etiladi. 47. Fuqaroni doimiy va vaqtincha roʻyxatga olish, doimiy roʻyxatga olinganlikni bekor qilish belgilangan tartibda rasmiylashtirilgan ishonchnoma asosida ham amalga oshirilishi mumkin. 48. Bir nechta uyga yoki kvartiraga ega boʻlgan mulkdor ulardan faqat bittasiga doimiy yashash joyi boʻyicha roʻyxatga olinishi mumkin. 49. Ushbu Nizom talablari buzilishida aybdor boʻlgan shaxslar Oʻzbekiston Respublikasi qonunchilik hujjatlariga muvofiq javob beradilar. I. Ariza beruvchi toʻgʻrisida maʼlumot: 1. Familiyasi 2. Ismi 3. Otasining ismi 4. Tugʻilgan sanasi va joyi 5. Pasport (ID-karta, kontrakt boʻyicha harbiy xizmatchining shaxsiy guvohnomasi) maʼlumotlari (seriyasi va raqami) 6. Harbiy xizmatga aloqadorligi: 6.1. Chaqiruv uchastkasida qayd etilganligi haqidagi guvohnoma (chaqiriluvchi uchun) (seriyasi va raqami, qaysi tuman (shahar) mudofaa ishlari boʻlimi tomonidan berilgani) 6.2. Harbiy guvohnoma va zaxiradagi ofitserning guvohnomasi (harbiy xizmatga majburlar uchun) (seriyasi va raqami) 7. Avvalgi yashagan manzili 8. Doimiy roʻyxatga olinayotgan manzil 9. Kelishdan maqsadi 10. Qayerda va qaysi lavozimda ishlaydi 11. Telefon raqami 12. Elektron pochta manzili (mavjud boʻlganda) II. Uy-joy mulkdori (mulkdorlari) yoki uy-joy bergan yuridik shaxs haqida maʼlumot: 1. F.I.O. yoki yuridik shaxs nomi 2. Doimiy roʻyxatga olinayotgan manzil yoki yuridik manzil 3. Kadastr yoki order raqami III. Voyaga yetmagan oila aʼzolari: Qarindoshlik darajasi F.I.O. Tugʻilgan yili va joyi Oʻgʻli Qizi Bosqichlar Subyektlar Tadbirlar Bajarish muddatlari 1-bosqich Ariza beruvchi (mulkdor) 1. Doimiy roʻyxatga olish uchun Migratsiya va fuqarolikni rasmiylashtirish boʻlimi (guruhi)ga oʻzi kelib murojaat qiladi. 2. Doimiy roʻyxatga olinish uchun qonunchilik hujjatlari bilan belgilangan hujjatlarni taqdim etadi. 3. Xizmatni koʻrsatish uchun davlat bojini toʻlaydi. Murojaat qilinganda 2-bosqich Migratsiya va fuqarolikni rasmiylashtirish boʻlimi (guruhi) Taqdim etilgan hujjatlar asosida soʻrovnoma shaklini toʻldirib, avtomatlashtirilgan axborot tizimiga yuboradi. Ariza toʻldirilgandan keyin 10 daqiqa mobaynida 3-bosqich 1. Migratsiya va fuqarolikni rasmiylashtirish bosh boshqarmasi 2. Davlat soliq qoʻmitasi huzuridagi Kadastr agentligi Soʻrovnoma tushgandan keyin fuqaro haqidagi maʼlumotlarni avtomatik tarzda tegishli maʼlumotlar bazalaridan tekshiradi. 10 daqiqa davomida 4-bosqich Migratsiya va fuqarolikni rasmiylashtirish boʻlimi (guruhi) Fuqaroning pasportidagi avvalgi yashash manzilidagi doimiy roʻyxati shtamp bosish yoʻli bilan bekor qilinadi va fuqaroning xohishiga koʻra doimiy roʻyxatga olinganligi haqida QR-CODE bilan himoyalangan qayd varagʻini taqdim etadi. Murojaat qilingan kunning oʻzida 5-bosqich Migratsiya va fuqarolikni rasmiylashtirish boʻlimi (guruhi) Hududiy mudofaa boʻlimiga fuqaro doimiy roʻyxatga olinganligi haqida elektron tizim orqali maʼlumot yuboradi. Jismoniy shaxsning ixtiyoriga koʻra davlat tibbiyot muassasasiga fuqaro doimiy roʻyxatga olinganligi haqida elektron tizim orqali maʼlumot yuboradi. Real vaqt rejimida Bosqichlar Subyektlar Tadbirlar Bajarish muddatlari 1-bosqich Ariza beruvchi 1. Fuqaroni yashash joyi boʻyicha doimiy roʻyxatga olish uchun tuman (shahar) ichki ishlar boʻlimlari (boshqarmalari) Migratsiya va fuqarolikni rasmiylashtirish boʻlimi yoki boʻlinmasi (guruhi) ga murojaat qiladi. 1. Xohishiga koʻra 2. Xizmatni koʻrsatish uchun davlat bojini toʻlaydi. 2. Murojaat qilinganda 2-bosqich 1. Davlat xizmatlari markazi Soʻrovnoma shaklini toʻldirib, vakolatli organga yuboradi. 1. Soʻrovnoma toʻldirilgandan keyin 1 soat mobaynida 2. YIDXP 2. Aniq vaqt rejimida 3-bosqich Vakolatli organ 1. Soʻrovnoma tushgandan keyin fuqaro haqidagi maʼlumotlarni avtomatik tarzda tegishli maʼlumotlar bazalaridan tekshiradi. 2. QR-CODE bilan himoyalangan fuqaroni vaqtincha turar joy boʻyicha roʻyxatga qoʻyish haqidagi qayd varagʻini rasmiylashtiradi va Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron tarzda murojaat etgan taqdirda) yuboradi 3. Hududiy mudofaa boʻlimiga fuqaro doimiy roʻyxatga olinganligi haqida elektron tizim orqali maʼlumot yuboradi. 4. Jismoniy shaxsning ixtiyoriga koʻra davlat tibbiyot muassasasiga fuqaro doimiy roʻyxatga olinganligi haqida elektron tizim orqali maʼlumot yuboradi. 1 ish kuni mobaynida 4-bosqich 1. Davlat xizmatlari markazi Qayd varagʻi kelib tushgandan soʻng uni ariza beruvchining elektron manziliga yuboradi va ariza beruvchini bu haqda axborot-kommunikatsiya tizimi orqali xabardor qiladi. (Fuqaroning soʻroviga qayd varagʻi qogʻoz shaklda Davlat xizmatlari markazining muhri bilan tasdiqlangan holda taqdim etiladi). 1. 10 daqiqa mobaynida 2. YIDXP 2. Aniq vaqt rejimida I. Ariza beruvchi toʻgʻrisida maʼlumot: 1. Familiyasi 2. Ismi 3. Otasining ismi 4. Tugʻilgan joyi va sanasi 5. Pasport (ID-karta) maʼlumotlari (seriyasi va raqami) 6. Harbiy xizmatga aloqadorligi* 6.1. Chaqiruv uchastkasida qayd etilganligi haqidagi guvohnoma (chaqiriluvchi uchun) (seriyasi va raqami, qaysi tuman (shahar) mudofaa ishlari boʻlimi tomonidan berilgani) 6.2. Harbiy guvohnoma va zaxiradagi ofitserning guvohnomasi (harbiy xizmatga majburlar uchun) (seriyasi va raqami) 7. Doimiy roʻyxatga olingan manzili 8. Vaqtincha turgan joyi boʻyicha roʻyxatga olinayotgan manzili 9. Kelishdan maqsadi va muddati 10. Qayerda va qaysi lavozimda ishlaydi 11. Telefon raqami 12. Elektron pochta manzili II. Uy-joy mulkdori (mulkdorlari) yoki uy-joy bergan yuridik shaxs haqida maʼlumot: 1. F.I.O. yoki yuridik shaxs nomi 2. Doimiy roʻyxat manzili yoki joylashgan joyi (pochta manzili) 3. Kadastr raqami 4. Uy-joy bergan yuridik shaxsning aloqa xati III. Voyaga yetmagan oila aʼzolari: Qarindoshlik darajasi F.I.O. Tugʻilgan yili va joyi Oʻgʻli Qizi Bosqichlar Subyektlar Tadbirlar Bajarish muddatlari 1-bosqich Ariza beruvchi 1. Vaqtincha turgan joyi boʻyicha roʻyxatga olish uchun Davlat xizmatlari markaziga oʻzi kelib murojaat qiladi yoki YIDXPda roʻyxatdan oʻtadi. 1. Xohishiga koʻra 2. Davlat xizmatlarini koʻrsatish uchun davlat bojini toʻlaydi. 2. Murojaat qilinganda 2-bosqich 1. Davlat xizmatlari markazi Soʻrovnoma shaklini toʻldirib, vakolatli organga yuboradi. 1. Soʻrovnoma toʻldirilgandan keyin 1 soat mobaynida 2. YIDXP 2. Aniq vaqt rejimida 3-bosqich Vakolatli organ 1. Soʻrovnoma tushgandan keyin fuqaro haqidagi maʼlumotlarni avtomatik tarzda tegishli maʼlumotlar bazalaridan tekshiradi. 1 ish kuni mobaynida 2. QR-CODE bilan himoyalangan fuqaroni vaqtincha turar joy boʻyicha roʻyxatga qoʻyish haqidagi qayd varagʻini rasmiylashtiradi va Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron tarzda murojaat etgan taqdirda) yuboradi. 3. Jismoniy shaxsning ixtiyoriga koʻra davlat tibbiyot muassasasiga fuqaro doimiy roʻyxatga olinganligi haqida elektron tizim orqali maʼlumot yuboradi. 4-bosqich 1. Davlat xizmatlari markazi 2. YIDXP Qayd varagʻi kelib tushgandan soʻng uni ariza beruvchining elektron manziliga yuboradi va ariza beruvchini bu haqda axborot-kommunikatsiya tizimi orqali xabardor qiladi. (Fuqaroning soʻroviga qayd varagʻi qogʻoz shaklda Davlat xizmatlari markazining muhri bilan tasdiqlangan holda taqdim etiladi). 1. 10 daqiqa mobaynida 2. Aniq vaqt rejimida Bosqichlar Subyektlar Tadbirlar Bajarish muddatlari 1-bosqich Ariza beruvchi 1. Vaqtincha turgan joyi boʻyicha roʻyxatga olish uchun tuman (shahar) ichki ishlar boʻlimlari (boshqarmalari) Migratsiya va fuqarolikni rasmiylashtirish boʻlim yoki boʻlinmasi (guruhi) ga uy egasi bilan birga murojaat qiladi. 2. Vaqtincha turgan joyi boʻyicha roʻyxatga olish uchun qonunchilik hujjatlari bilan belgilangan hujjatlarni taqdim etadi. 3. Xizmat koʻrsatish uchun davlat bojini toʻlaydi. Murojaat qilinganda 2-bosqich Migratsiya va fuqarolikni rasmiylashtirish boʻlimi (guruhi) Taqdim etilgan hujjatlar asosida soʻrovnoma shaklini toʻldirib, avtomatlashtirilgan axborot tizimiga yuboradi. Soʻrovnoma toʻldirilgandan keyin 10 daqiqa mobaynida 3-bosqich Migratsiya va fuqarolikni rasmiylashtirish bosh boshqarmasi 1. Soʻrovnoma tushgandan keyin fuqaro haqidagi maʼlumotlar avtomatik tarzda tegishli maʼlumotlar bazalaridan tekshiradi. 2. QR-CODE bilan himoyalangan fuqaroni vaqtincha turar joy boʻyicha roʻyxatga qoʻyish haqidagi qayd varagʻini rasmiylashtiradi hamda Migratsiya va fuqarolikni rasmiylashtirish boʻlimiga yuboradi. 10 daqiqa mobaynida 4-bosqich Migratsiya va fuqarolikni rasmiylashtirish boʻlimi (guruhi) Qayd varagʻi kelib tushgandan soʻng uni rasmiylashtirib, ariza taqdim etadi. Jismoniy shaxsning ixtiyoriga koʻra davlat tibbiyot muassasasiga fuqaro doimiy roʻyxatga olinganligi haqida elektron tizim orqali maʼlumot yuboradi. 10 daqiqa mobaynida 2. Vazirlar Mahkamasining “Xorijiy fuqarolarning va fuqaroligi boʻlmagan shaxslarning Oʻzbekiston Respublikasiga kelishlari, ketishlari, bu yerda boʻlishlari va tranzit oʻtishlari tartibi toʻgʻrisida” 1996-yil 21-noyabrdagi 408-son qaroriga 2-ilova matni quyidagi tahrirda bayon etilsin: 1. Oʻzbekiston Respublikasining qonun hujjatlariga muvofiq chet el fuqarolari va fuqaroligi boʻlmagan shaxslar (keyingi oʻrinlarda chet el fuqarolari deb ataladi) Oʻzbekiston Respublikasida doimiy yashashlari yoki vaqtincha boʻlishlari mumkin. 2. Ushbu Qoidalar: a) chet el fuqarolarining Oʻzbekiston Respublikasi hududida harakatlanishi; b) chet el fuqarolarini akkreditatsiya qilish; v) Oʻzbekiston Respublikasiga boshqa davlatlardan kelgan chet el fuqarolarining avtotransport vositalarini hisobga qoʻyish; g) qonun hujjatlarini va ushbu Qoidalarni buzganlik uchun chet el fuqarolarining Oʻzbekiston Respublikasida boʻlish muddatlarini qisqartirish va ularni Oʻzbekiston Respublikasidan chiqarib yuborish tartibini belgilaydi. 3. Oʻzbekiston Respublikasida vaqtincha boʻlib turgan chet el fuqarolari joylashtirish vositalarida (mehmonxonalarda, mehmonxona xizmatlari — vaqtincha yashash xizmatlari koʻrsatiladigan turistik bazalarda va majmualarda, dam olish uylari va zonalarida, pansionatlarda, kempinglarda, motellarda, oilaviy mehmon uylarida, oʻtov va chodirli lagerlarda, sanatoriylarda va boshqa obyektlarda, shuningdek, tunash uchun joylashish vositalariga aylantirilgan yer transportida), oʻzlari tanlagan boshqa uy-joy maydonida, shuningdek, davolash muassasalarida qabul qiluvchi tashkilotlarni (vazirliklar, idoralar, mulkchilik shaklidan hamda faoliyat turidan qatʼi nazar korxonalar va tashkilotlarni, chet davlatlarning doimiy vakolatxonalarini, xalqaro hukumatlararo tashkilotlarning vakolatxonalarini va chet davlatlarning hukumat tashkilotlarini, xalqaro va chet el nodavlat (nohukumat) notijorat tashkilotlarining (keyingi oʻrinlarda tashkilotlar deb ataladi) vakolatxonalarini), shuningdek, ularni shaxsiy ishlar boʻyicha Oʻzbekiston Respublikasiga taklif qilgan shaxslarni xabardor qilgan holda yashaydilar. 4. Oʻzbekiston Respublikasida boʻlib turgan chet el fuqarolari yonida pasport yoki pasport oʻrnini bosuvchi hujjatlar (keyingi oʻrinlarda milliy pasportlar deb ataladi) boʻlishi hamda ular bu hujjatlarni vakolatli organlar vakillarining talabiga muvofiq taqdim etishlari shart. Chet el fuqarolari milliy pasport yoʻqolganligi haqida darhol qabul qiluvchi tashkilotga va ichki ishlar organlariga xabar qilishlari shart. Turistlarning hujjatlarini tekshirish Oʻzbekiston Respublikasi Ichki ishlar vazirligi tomonidan belgilanadigan soddalashtirilgan tartibda amalga oshiriladi. 5. Taklif qilgan (qabul qiladigan) shaxslar, tashkilotlar, shu jumladan turizm operatorlari chet el fuqarolariga ularning Oʻzbekiston Respublikasining qonun hujjatlarida va ushbu Qoidalarda nazarda tutilgan huquqlari va majburiyatlari oʻz vaqtida tushuntirib berilishini, chet el fuqarolari bilan munosabatlarda belgilangan huquqiy meʼyorlar aniq bajarilishini taʼminlaydilar, chet el fuqarolarining tegishli hisobini yuritadilar (Oʻzbekiston Respublikasiga shaxsiy ishlar bilan notijorat maqsadlarda kelayotgan chet el fuqarolarini qabul qiladigan va ularga turar joy beradigan jismoniy shaxslar bundan mustasno), shuningdek, Internet tarmogʻi orqali ixtisoslashtirilgan elektron avtomatlashtirilgan dastur (keyingi oʻrinlarda Dastur deb ataladi) yordamida xabardor qilish yoki Oʻzbekiston Respublikasi Ichki ishlar vazirligining tegishli boʻlimlariga murojaat qilish yoʻli bilan ularning vaqtincha propiskadan oʻtkazilishini, respublika hududida harakatlanishini hamda oʻzlariga belgilab berilgan boʻlish muddati tugagach, Oʻzbekiston Respublikasidan chiqib ketishini taʼminlash uchun javobgar boʻladilar. Chet ellik turistlarni qabul qiladigan turizm operatorlari, shuningdek, ularning xodimlari chet ellik turistlar Oʻzbekiston Respublikasining qonun hujjatlarini buzganligi uchun javobgarlikdan ozod qilinadilar, ushbu bandning birinchi xatboshida nazarda tutilgan javobgarlik bundan mustasno. Joylashtirish vositalariga, davolash muassasalariga va boshqa uy-joy maydonlariga joylashtirilgan chet el fuqarolari (mustaqil sayohat qilib, chodirli lagerlarda hamda tunash uchun joylashtirish vositasiga aylantirilgan yer transportida yashaydigan chet el fuqarolari bundan mustasno) vaqtincha propiskadan oʻtish qoidalarini buzganlik uchun javobgarlikdan ozod qilinib, chet el fuqarolari kelganlaridan keyin uch sutka ichida ichki ishlar organlarini mustaqil ravishda xabardor qilishlari shart boʻlgan joylashtirish vositalari va davolash muassasalari maʼmuriyatining, shuningdek, boshqa uy-joy maydonlari egalarining javobgarligi kuchaytiriladi. 6. Chet ellik fuqaro tashkilotlardan birining taklifiga muvofiq kelgan hollarda boshqa tashkilot ushbu fuqaroga nisbatan majburiyatlarni va ushbu Qoidalarning 5-bandida nazarda tutilgan javobgarlikni zimmasiga olgan holda, uni oʻz yoʻnalishi boʻyicha Oʻzbekiston Respublikasida qabul qilish huquqiga ega. 7. Oʻziga nisbatan viza rejimi qoʻllanilmaydigan yoxud viza berishning soddalashtirilgan tartibi qoʻllaniladigan, uchinchi shaxslarning taklifisiz yoki taklifsiz turistlar sifatida kelgan chet el fuqarolari pasport nazoratidan oʻtishdan oldin ushbu Qoidalarning 5-bandida nazarda tutilgan talablar va javobgarlik bilan tanishib chiqadilar. Mazkur fuqarolar zarur hollarda viza muddatini uzaytirish uchun mustaqil ravishda hujjatlar topshirish huquqiga ega. 8. Chet el fuqarolarini Oʻzbekiston Respublikasiga notijorat maqsadlarda shaxsiy ishlar boʻyicha taklif qilgan va ularga uy-joy maydonini bergan shaxslar quyidagilarga majbur: ularni quyidagi yoʻllar bilan vaqtincha propiska qilish choralarini koʻradilar: agar chet el fuqarolarining Oʻzbekiston Respublikasida boʻlish muddati 30 kundan ortiq boʻlsa, hududiy ichki ishlar organlariga shaxsan murojaat etish orqali xabardor qilish; agar chet el fuqarolarining Oʻzbekiston Respublikasida boʻlish muddati toʻliq 30 kundan oshmasa, Dastur yordamida yoki hududiy ichki ishlar organlariga shaxsan murojaat etish orqali; chet el fuqarolari uchun belgilangan Oʻzbekiston Respublikasida boʻlish muddati tugaganidan keyin ularning Oʻzbekiston Respublikasidan chiqib ketishiga yordam berishlari shart. Bu shaxslar tomonidan chet el fuqarolariga uy-joy, transport vositalari berish yoxud boshqa xizmatlar koʻrsatish Oʻzbekiston Respublikasining amaldagi qonun hujjatlari va ushbu Qoidalar buzilishiga olib kelishi oldindan maʼlum boʻlgan hollarda ushbu shaxslarning chet el fuqarolariga uy-joy, transport vositalari berishiga yoxud boshqa xizmatlar koʻrsatishiga yoʻl qoʻyilmaydi. 9. Oʻzbekiston Respublikasida boʻlib turgan chet el fuqarolari Oʻzbekiston Respublikasining qonun hujjatlariga va ushbu Qoidalarga rioya etishlari shart. 10. Chet el fuqarolari, mansabdor shaxslar, shuningdek, Oʻzbekiston Respublikasining boshqa fuqarolari ushbu Qoidalarning talablariga rioya etishlari yuzasidan nazoratni ichki ishlar organlari hamda Tashqi ishlar vazirligi oʻz vakolatlari doirasida joylardagi hokimiyat organlari va Oʻzbekiston Respublikasining huquqni muhofaza qiluvchi organlari bilan hamkorlikda, shu jumladan Dastur yordamida amalga oshiradilar. 11. Chet el fuqarolarini vaqtincha roʻyxatdan oʻtkazish va ularga Oʻzbekiston Respublikasida doimiy yashash hamda uning hududida harakatlanishi uchun ruxsatnomalar berish tartibi Oʻzbekistonning boshqa mamlakatlar bilan ikki tomonlama va koʻp tomonlama bitimlari bilan, shuningdek, Tashqi ishlar vazirligi va Ichki ishlar vazirligi tomonidan Oʻzbekiston Respublikasi Vazirlar Mahkamasi bilan kelishgan holda teng asoslarda oʻzgartirilishi mumkin. 12. Oʻzbekiston Respublikasi Tashqi ishlar vazirligida chet el fuqarolarining quyidagi toifalari akkreditatsiya qilinadi: a) chet el diplomatik vakolatxonalari va konsullik muassasalarining rahbarlari, diplomatik personal aʼzolari, konsulliklarning mansabdor shaxslari, harbiy attashelar, diplomatik vakolatxonalar va konsullik muassasalarining maʼmuriy-texnik va xizmat koʻrsatish personali, shuningdek, ularning oila aʼzolari; b) ommaviy axborot vositalarining vakillari va ularning oila aʼzolari; v) xalqaro hukumatlararo tashkilotlarning va chet davlatlar hukumat tashkilotlarining Oʻzbekiston Respublikasiga xizmat ishlari boʻyicha kelgan mansabdor shaxslari, mazkur tashkilotlarning Oʻzbekiston Respublikasidagi vakolatxonalari xodimlari, shuningdek, Oʻzbekiston Respublikasida shtab-kvartirasi boʻlgan xalqaro tashkilotlar huzuridagi mamlakatlar vakolatxonalarining mazkur tashkilotlar ustav hujjatlariga yoki tegishli shartnomalarga muvofiq diplomatik imtiyozlardan va immunitetlardan foydalanuvchi xodimlari, shuningdek, ularning oila aʼzolari. Oʻzbekiston Respublikasi Tashqi ishlar vazirligi, uning vakolatxonalari tomonidan mazkur shaxslarga akkreditatsiya kartochkalari beriladi hamda bevosita ularning milliy pasportlariga akkreditatsiya haqida yozib qoʻyiladi. 13. Oʻzbekiston Respublikasiga olti oygacha muddatga kelgan chet el fuqarolarining shaxsiy va xizmat avtotransport vositalari Oʻzbekiston Respublikasining bojxona organlarida hisobga qoʻyilishi kerak. Chet ellik egalari tomonidan Oʻzbekiston Respublikasiga olti oydan ortiq muddatga olib kirilayotgan transport vositalari Davlat yoʻl harakati xavfsizligi xizmati organlarida roʻyxatga olinib, milliy raqam belgilari almashtiriladi. Yoʻl harakati toʻgʻrisidagi konvensiya (Vena, 1968-yil 8-noyabr) talablariga javob beradigan xalqaro haydovchilik guvohnomalari va milliy haydovchilik guvohnomalari Oʻzbekiston Respublikasi hududida avtotransport vositalarini boshqarish uchun haqiqiydir. Chet el fuqarolariga milliy haydovchilik guvohnomalarini berish yoki ushbu fuqarolarning mazkur Konvensiya talablariga javob bermaydigan haydovchilik guvohnomalarini almashtirib berish Oʻzbekiston Respublikasi fuqarolari uchun nazarda tutilgan tartibda amalga oshiriladi. Chet ellik egalarining transport vositalarini davlat texnik koʻrigidan oʻtkazish ham Oʻzbekiston Respublikasi fuqarolari uchun nazarda tutilgan tartibda amalga oshiriladi. Oʻzbekiston Respublikasi fuqarolariga yoki Oʻzbekiston Respublikasida yashayotgan chet el fuqarolariga qarashli boʻlgan avtomototransportni foydalanish uchun chet el fuqarolariga berish notarial tartibda rasmiylashtirilib, avtomototransportning davlat raqami belgisini chet el fuqarolariga moʻljallangan tegishli toifadagi belgiga almashtirish uchun ichki ishlar organlari xabardor qilinadi. Chet el fuqarolari tomonidan qaytarib olib chiqib ketish majburiyati bilan olib kirilgan avtotransport belgilangan muddat tugaganidan keyin chet elga olib chiqib ketilishi kerak va u Oʻzbekiston Respublikasi hududida olib qoʻyilishi mumkin emas. 14. Chet el fuqarolari Oʻzbekiston Respublikasining oʻzlariga tashrif uchun ruxsat berilgan hududidagina harakatlanishlari shart. Chet el fuqarolari vaqtincha boʻlish punktiga yetib kelganlaridan keyin taklif qilgan (qabul qiladigan) shaxslar, tashkilotlar ularni Oʻzbekiston Respublikasi ichki ishlar organlarida Dastur vositasida yoki hududiy ichki ishlar organlariga yozma murojaat qilish orqali vaqtincha roʻyxatdan oʻtkazishlari shart. Joylashtirish vositalarida yoki davolash muassasalarida turgan chet el fuqarolari mazkur muassasalarda hisobdan oʻtadilar. Oʻzbekiston Respublikasi hududida doimiy yashaydigan va yashash guvohnomalariga ega boʻlgan chet el fuqarolarini vaqtincha roʻyxatdan oʻtkazish ularning muayyan yashash joyida turadigan davri uchun amalga oshiriladi. Uch sutkadan to olti oygacha davrga vaqtincha roʻyxatdan oʻtkazish shaxsni doimiy yashash joyidan oʻchirmagan holda amalga oshiriladi. Xizmat safariga, taʼtilga, dam olish yoki davolanishga joʻnab ketayotganlardan tashqari boshqa shaxslarni olti oydan ortiq muddatga vaqtincha roʻyxatdan oʻtkazish shaxsni doimiy yashash joyidan oʻchirgan holda amalga oshiriladi. 15. Qabul qiluvchi tashkilotlar yoʻnalishi boʻyicha kelgan chet el fuqarolarining chegara zonasiga va tashrif uchun yopiq boʻlgan joylarga kirishi hamda harakatlanishi: ushbu tashkilotlarning yozma murojaatlari asosida; shaxsiy ishlar bilan kelgan chet el fuqarolarining chegara zonasiga va tashrif uchun yopiq boʻlgan joylarga kirishi hamda harakatlanishi chet el fuqarolarining shaxsiy yozma arizalari asosida faqat ichki ishlar organlarining ruxsati bilan amalga oshirilishi mumkin. Qabul qiluvchi tashkilotlarning iltimosiga koʻra chet el fuqarolariga koʻp marta kirish va harakatlanish uchun ruxsatnomalar berilishi mumkin. 16. Tashqi ishlar vazirligi huzurida akkreditatsiya qilingan chet el fuqarolarining Oʻzbekiston Respublikasi hududida harakatlanish tartibi, agar Oʻzbekiston ishtirokchisi boʻlgan xalqaro kelishuvlarda boshqacha tartib nazarda tutilmagan boʻlsa, ikki tomonlama shartnomalar bilan va tenglik asosida belgilanadi. 17. Chet el fuqarolarining Oʻzbekiston Respublikasida tranzit harakatlanishi Chet el fuqarolari va fuqaroligi boʻlmagan shaxslarning Oʻzbekiston Respublikasi hududidan tranzit oʻtishi qoidalariga (3-ilovaga qaralsin) muvofiq amalga oshiriladi. 18. Oʻzbekiston Respublikasidagi turar joyini ushbu Qoidalarni buzgan holda oʻzgartirgan chet el fuqarolari ichki ishlar organlarining talabi bilan oldingi turar joylariga qaytishlari yoki tanlagan borish punktlariga muvofiq yurishlari shart. 19. Chet el fuqarolari ushbu Qoidalarni buzganlik uchun Oʻzbekiston Respublikasining amaldagi qonun hujjatlariga muvofiq javobgarlikka tortiladilar. Ushbu Qoidalarning talablariga amal qilishlari shart boʻlgan shaxslarning (shu jumladan respublikaga chet el fuqarolarini shaxsiy ishlar boʻyicha taklif qilgan yoki ularga xizmat koʻrsatadigan shaxslarning) Qoidalar talablarini buzishi Oʻzbekiston Respublikasining qonun hujjatlariga muvofiq javobgarlikka sabab boʻladi. 20. Oʻzbekiston Respublikasining qonun hujjatlarini yoki ushbu Qoidalarni buzayotgan chet el fuqarosiga Oʻzbekiston Respublikasida boʻlish uchun unga belgilangan muddat qisqartirilishi mumkin. Chet el fuqarosining Oʻzbekiston Respublikasida boʻlish muddati uning bundan buyon boʻlishi uchun asoslar yoki mablagʻlar boʻlmaganida ham qisqartirilishi mumkin. 21. Chet el fuqarosining Oʻzbekiston Respublikasida boʻlish muddatini qisqartirish hamda uni chiqarib yuborish qonun hujjatlarida belgilangan tartibda amalga oshiriladi. 22. Chet el fuqarosi Oʻzbekiston Respublikasida boʻlish qoidalarini buzgan, yaʼni Oʻzbekistonda yashash huquqini beruvchi hujjatlarsiz yoki haqiqiy boʻlmagan hujjatlar bilan yashagan, vaqtinchalik yoki doimiy roʻyxatdan oʻtish, harakatlanish yoki yashash joyini tanlash boʻyicha belgilangan tartibga rioya qilmagan, boʻlish muddati tugaganidan keyin chiqib ketishdan boʻyin tovlagan, Oʻzbekiston Respublikasi hududidan tranzit oʻtish qoidalariga rioya etmagan hollarda Oʻzbekiston Respublikasidan tashqariga chiqarib yuborilib, keyinchalik uning Oʻzbekiston Respublikasiga kirish huquqi bir yildan uch yilgacha cheklanishi mumkin. Chet el fuqarosi Oʻzbekiston Respublikasi hududida sodir etilgan jinoyat uchun sud tomonidan belgilangan jazoni ijro etib boʻlgan yoki oʻtab boʻlganidan keyin yoxud qonun hujjatlarida nazarda tutilgan hollarda jinoiy javobgarlikdan yoki jazodan ozod qilinganidan keyin Oʻzbekiston Respublikasidan tashqariga chiqarib yuborilib, bundan keyin uning Oʻzbekiston Respublikasiga kirish huquqi: katta ijtimoiy xavf tugʻdirmaydigan yoki uncha ogʻir boʻlmagan jinoyatlarni sodir etganlik uchun — besh yilga; ogʻir jinoyatlarni sodir etganlik uchun — oʻn yilga. oʻta ogʻir jinoyatlarni sodir etganlik uchun — umrbod cheklanadi. Chet el fuqarosining Oʻzbekiston Respublikasiga kirish huquqini cheklash muddati u Oʻzbekiston Respublikasi hududidan chiqarib yuborilgan (Davlat chegarasini kesib oʻtgan) paytdan boshlab hisoblanadi. 23. Chet el fuqarosining Oʻzbekiston Respublikasida boʻlish muddatini qisqartirish va uni Oʻzbekiston Respublikasidan chiqarib yuborish toʻgʻrisidagi qarorlar Oʻzbekiston Respublikasining vakolatli organlari tomonidan qabul qilinadi. Chet el fuqarosi ushbu qarorda koʻrsatilgan muddatda Oʻzbekiston Respublikasidan chiqib ketishi shart. Bunday hollarda chiqib ketishdan boʻyin tovlaydiganlar qonun hujjatlariga muvofiq majburiy tartibda chiqarib yuborilishi lozim. Chet el fuqarosiga berilgan viza uni Oʻzbekiston Respublikasidan tashqariga chiqarib yuborish vaqtida bekor qilinadi. 24. Oʻzbekiston Respublikasida boʻlib turgan chet el fuqarolarini taklif qilgan qabul qiluvchi tashkilotlar va xususiy shaxslar ichki ishlar organlariga chet el fuqarolarining Oʻzbekiston Respublikasida boʻlish muddatlarini qisqartirish hamda ularni chiqarib yuborishni iltimos qilishlari mumkin. 25. Xizmat, shaxsiy, savdo yoki jamoat ishlari boʻyicha, oʻqish, malaka oshirish, ishlash uchun yoki turistlar sifatida kelgan chet el fuqarolarini Oʻzbekiston Respublikasidan chiqarib yuborish xarajatlari Oʻzbekiston Respublikasidan chiqarib yuborilayotgan chet el fuqarolarini taklif qilgan qabul qiluvchi tashkilotlar va xususiy shaxslar zimmasida boʻladi. Boshqa chet elliklarni, shu jumladan Oʻzbekiston Respublikasida doimiy yashaydigan chet el fuqarolarini chiqarib yuborish xarajatlari ichki ishlar organlari zimmasida boʻladi. 26. Chet el fuqarosi oʻzini Oʻzbekiston Respublikasidan chiqarib yuborish va Oʻzbekiston Respublikasida boʻlish muddatini qisqartirish toʻgʻrisidagi qaror yuzasidan Oʻzbekiston Respublikasi qonun hujjatlarida nazarda tutilgan tartibda va asosda shikoyat qilishi mumkin. 27. Ushbu Qoidalarning 19 — 25-bandlaridagi qoidalar Oʻzbekiston Respublikasining qonun hujjatlariga va xalqaro shartnomalariga, shuningdek, xalqaro huquq meʼyorlariga muvofiq imtiyozlardan va immunitetlardan foydalanuvchi shaxslarga tatbiq etilmaydi”. 4. Vazirlar Mahkamasining “Toshkent shahri va Toshkent viloyatida doimiy propiska qilinishi lozim boʻlgan shaxslar — Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2012-yil 16-fevraldagi 41-son qarorida (Oʻzbekiston Respublikasi QT, 2012-y., 5-son, 32-modda): a) 1-ilovada: quyidagi mazmundagi 11-band qoʻshilsin: “11. Fuqarolar qonun hujjatlariga muvofiq, doimiy yashash joylarida propiskadan oʻtishlari va/yoki turgan joylarida hisobda turishlari shart. Agar qonun hujjatlarida boshqacha tartib nazarda tutilmagan boʻlsa, turgan joyi boʻyicha hisobga olinmaganligi yoki doimiy propiskada turmaganligi fuqaroga xizmat koʻrsatishni rad etish uchun asos deb hisoblanishi mumkin emas. Fuqarolar yangi yashash joyiga kelgan kunlaridan boshlab besh kun ichida doimiy propiskada turish yoki hisobga qoʻyish uchun hujjatlar taqdim etishlari shart. 16 yoshga toʻlmagan shaxslarni doimiy propiska qilish va hisobga olish ularning ota-onalari yoki ularni oʻrnini bosuvchi shaxslarning xohishiga koʻra ixtiyoriy asosda amalga oshiriladi”; 2-bandga quyidagi mazmundagi xatboshi qoʻshilsin: “Doimiy propiskaga ega boʻlish va turgan joylari boʻyicha hisobda turish uchun fuqarolar davlat xizmatlari koʻrsatishning soddalashtirilgan tartibini taʼminlaydigan elektron tizim orqali murojaat qilishlari mumkin”; 4-bandda: ikkinchi xatboshi quyidagi tahrirda bayon qilinsin: “ushbu Nizomning 1-ilovasiga muvofiq shakl boʻyicha ariza”; beshinchi xatboshi quyidagi tahrirda bayon qilinsin: “uy-joy hujjatlarining asl nusxasi (nusxalari olinib, asli qaytariladi)”; 92-bandning birinchi xatboshidan “qiymati eng kam oylik ish haqining 2500 baravaridan kam boʻlmagan” soʻzlari chiqarib tashlansin; quyidagi mazmundagi 101 — 103-bandlar qoʻshilsin: “101. Turar joy mulkdori oʻz oila aʼzolarini va boshqa shaxslarni propiskadan oʻtkazish huquqiga ega. 102. Bir nechta uyga yoki kvartiraga ega boʻlgan mulkdor ulardan faqat bittasigagina doimiy propiskadan oʻtishi mumkin. 103. Harbiy xizmatga majbur shaxslarni propiska qilish ular mudofaa ishlari boʻyicha boʻlimlarda harbiy hisobga qoʻyilganlaridan keyin amalga oshiriladi. 16 yoshdan 45 yoshgacha boʻlgan fuqarolar harbiy hisobga qoʻyilishlari kerak”; 11-bandning uchinchi xatboshi chiqarib tashlansin; II boʻlimga quyidagi mazmundagi 111 — 116-bandlar qoʻshilsin: “111. Fuqaro roʻyxatdan chiqish uchun TSHIIBB MvaFRBga quyidagi hujjatlarni taqdim etadi: ushbu Nizomga 2-ilovaga muvofiq shakl boʻyicha ariza; pasport yoki tugʻilganlik toʻgʻrisidagi guvohnoma; mudofaa ishlari boʻlimidan hisobdan chiqarilganligi haqida belgi boʻlgan hisob-harbiy hujjatlar; uy daftari yoki qayd etish kartochkasi va kvartiralar boʻyicha kartochka (ushbu Nizomning 3 — 5-ilovalari); roʻyxatdan chiqarganlik uchun Oʻzbekiston Respublikasi Vazirlar Mahkamasi tomonidan belgilangan miqdorda davlat boji toʻlanganligi toʻgʻrisidagi kvitansiya. 112. Ozodlikdan mahrum etishga hukm qilingan shaxslarni roʻyxatdan chiqarish mahkumning ishonchnomasi asosida yoki uy-joy binosidan foydalanish huquqini yoʻqotganlik haqidagi sud qaroriga muvofiq amalga oshiriladi. 113. Vafot etganlar oʻlim qayd etilganidan keyin roʻyxatdan chiqarilishi lozim. Oʻlim toʻgʻrisidagi guvohnoma shakli Oʻzbekiston Respublikasi Adliya vazirligi tomonidan belgilanadi. 114. Taqdim etilgan hujjatlarda ishonchsiz va haqiqatga muvofiq boʻlmagan maʼlumotlar aniqlangan taqdirda, shuningdek, Toshkent shahrida va Toshkent viloyatida doimiy propiskaga ega boʻlish uchun asos boʻlgan hujjatlar qalbakilashtirilgan taqdirda doimiy propiska IIB tomonidan bekor qilinadi, keyinchalik materiallar tergov organlariga yuboriladi. 115. Propiskadan oʻtish yoki roʻyxatdan chiqarilganlik sud qaroriga koʻra shuningdek, qonunda koʻzda tutilgan boshqa hollarda ham bekor qilinishi mumkin. 116. Roʻyxatdan chiqarilganda yoki roʻyxatdan oʻtganlik bekor qilinganda MvaFRB inspektori uch kun muddat ichida Toshkent shahar IIBB va Toshkent viloyati IIB manzil-maʼlumotlar byurosiga ketish varaqlarini (ushbu Nizomning 6-ilovasi) yuboradi”. 12-band quyidagi tahrirda bayon qilinsin: “12. Fuqaroni Toshkent shahrida va Toshkent viloyatida turgan joyi boʻyicha hisobga olish (keyingi oʻrinlarda hisobga olish deb ataladi) fuqaroni doimiy yashash joyidan propiskadan chiqarmasdan besh kundan bir yil muddatga amalga oshiriladi hamda bu Toshkent shahrida va Toshkent viloyatida turar joy sotib olish uchun asos hisoblanmaydi. Doimiy propiskadan oʻtmaganlik turgan joyi boʻyicha hisobga olishni rad etish uchun asos hisoblanmaydi. Toshkent shahri va Toshkent viloyatiga besh kundan ortiq boʻlmagan muddatga kelgan fuqarolar hisobga olinmaydi”; 14-band quyidagi tahrirda bayon qilinsin: “14. Toshkent shahrida va Toshkent viloyatida hisobda turish uchun fuqaro kelgan kunidan boshlab besh kun muddatda oʻzi vaqtincha turgan joydagi MvaFRBga quyidagi hujjatlarni taqdim etadi: ushbu Nizomga 7-ilovaga muvofiq shakldagi ariza; pasport; kontrakt boʻyicha harbiy xizmatchining shaxsiy guvohnomasi yoki Oʻzbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun); tugʻilganlik toʻgʻrisidagi guvohnoma va 35 x 45 mm oʻlchamdagi ikki dona rasm — 16 yoshga toʻlmagan shaxslar uchun; uy-joy mulkdorining (mulkdorlarining) turar joy maydoni berish toʻgʻrisidagi arizasi (roziligi); uy-joy hujjatlarining asl nusxasi (nusxalari olinib, asli qaytariladi); hisobga olinganlik uchun Oʻzbekiston Respublikasi Vazirlar Mahkamasi tomonidan belgilangan miqdorda davlat boji toʻlanganligi toʻgʻrisidagi kvitansiya; Toshkent shahri va Toshkent viloyatiga respublikaning boshqa mintaqalaridan mavsumiy ish bilan shugʻullanishga (qurilish, qishloq xoʻjaligi va boshqalar) kelgan fuqarolar uchun mavsumiy ish haqida shartnoma yoki mavsumiy ish beruvchining arizasi boʻlsa ushbu bandning oltinchi va yettinchi xatboshidagi hujjatlar talab etilmaydi”; 15-banddagi “turar joy maydoni bergan uy-joy mulkdori (mulkdorlari)” soʻzlari “ijaraga olingan uy-joyda birgalikda yashaydigan voyaga yetgan shaxs” soʻzlari bilan almashtirilsin; 16-bandning birinchi va ikkinchi xatboshilari quyidagi tahrirda bayon qilinsin: “16. MvaFRB inspektori ariza roʻyxatdan oʻtkazilgandan, shuningdek, taqdim etilgan hujjatlar oʻrganib chiqilgandan va belgilangan tartibda rasmiylashtirilgandan keyin oʻsha kunning oʻzida ariza beruvchiga ushbu Nizomning 8 va 9-ilovalariga muvofiq Toshkent shahrida va Toshkent viloyatida turgan joyida hisobga olish toʻgʻrisida fuqaroning shaxsini tasdiqlaydigan hujjatga qayd varagʻi (keyingi oʻrinlarda hisobga olish toʻgʻrisidagi qayd varagʻi deb ataladi) yoki BARE-CODE* bilan himoyalangan qayd varagʻini beradi. Hisobga olish toʻgʻrisidagi qayd varagʻi qatʼiy hisobda turuvchi hujjat hisoblanadi. Hisobga olish toʻgʻrisidagi qayd varagʻi hamda BARE-CODE* bilan himoyalangan qayd varagʻi fuqaroning turgan joyida hisobga olinganligini tasdiqlaydigan hujjat hisoblanadi va pasport, harbiy xizmatchining shaxsiy guvohnomasi yoki tugʻilganlik toʻgʻrisidagi guvohnoma (16 yoshga toʻlmagan shaxslar uchun) koʻrsatilgan taqdirda unda koʻrsatilgan muddat mobaynida haqiqiydir)”; 18-band quyidagi tahrirda bayon qilinsin: “18. Taʼlim muassasalariga oʻqishga kelgan fuqarolarni MvaFRB inspektori tomonidan hisobga olish turar joyi (uy-joy maydoni) boʻyicha amalga oshiriladi. Oʻqish Toshkent shahri va Toshkent viloyatidan tashqarida joylashgan boshqa taʼlim muassasasiga koʻchirilgan, fuqaro akademik taʼtil olgan yoki taʼlim muassasasidan oʻqishdan chetlatilgan taqdirda ushbu muassasalar rahbariyati tegishli qaror qabul qilingan kunda bu haqda fuqaroni vaqtincha turgan joyida hisobga olishni rasmiylashtirgan migratsiya va fuqarolikni rasmiylashtirish boʻlimini xabardor qiladi. Taʼlim muassasasi rahbariyatining bildirishnomasi asosida migratsiya va fuqarolikni rasmiylashtirish boʻlimi hisobga olishni bekor qiladi.”; 19-band quyidagi tahrirda bayon qilinsin: “19. Hisobga olishni qayta rasmiylashtirish ushbu Nizomning 14-bandida nazarda tutilgan tartibda amalga oshiriladi. Quyidagilar: Toshkent shahri va Toshkent viloyatida hisobga olish joyi boʻyicha turgan vaqtida muntazam ravishda huquqbuzarliklar sodir etilishi; shaxsning Toshkent shahri va Toshkent viloyatida bundan buyon boʻlishi jamoat tartibi buzilishi uchun shart-sharoitlar yaratishi toʻgʻrisidagi maʼlumotlarning mavjudligi; ushbu Nizomning 14-bandida nazarda tutilgan hujjatlarda notoʻgʻri maʼlumotlarning mavjudligi hisobga olishni rasmiylashtirishni rad etilishi uchun asos hisoblanadi. Fuqarolarning Toshkent shahri va Toshkent viloyatida hisobda turishi rad etilgan taqdirda migratsiya va fuqarolikni rasmiylashtirish boʻlimi inspektori tomonidan xulosa tuziladi, ushbu xulosa migratsiya va fuqarolikni rasmiylashtirish boʻlimi boshligʻi tomonidan tasdiqlanadi, unda rad etishning aniq asoslari koʻrsatilgan boʻlishi kerak. Hisobda turishni rasmiylashtirishning rad etilishi yuzasidan sud tartibida shikoyat qilish mumkin”. 21-band quyidagi tahrirda bayon qilinsin: “21. MvaFRB inspektori ariza beruvchiga hisobga olish toʻgʻrisidagi qayd varagʻi bergandan keyin hisobga qoʻyilgan fuqarolar toʻgʻrisidagi maʼlumotlarni MvaFRBBning kompyuter maʼlumotlar bazasiga kiritadi. MvaFRB inspektori fuqaroning Toshkent shahri va Toshkent viloyatida hisobga olinganligi toʻgʻrisidagi kelish varaqasini (ushbu Nizomning 10-ilovasi) toʻldiradi va bir sutka mobaynida ularni Toshkent shahar IIBB va Toshkent viloyati IIBning manzil-maʼlumotnomalar byurosiga yuboradi. Toshkent shahri va Toshkent viloyatidagi mehmonxonalar, davolash muassasalari, sanatoriylar, dam olish uylari va shunga oʻxshash boshqa tashkilotlarning masʼul shaxslari 12 soat mobaynida ushbu tashkilotlarga kelgan fuqarolar haqidagi maʼlumotlarni Internet tarmogʻi orqali ixtisoslashtirilgan elektron avtomatlashtirilgan dasturga (keyingi oʻrinlarda Dastur deb ataladi) kiritib qoʻyadilar. MvaFRB fuqarolarni hisobga olish toʻgʻrisidagi maʼlumotlar kompyuter maʼlumotlar bazasiga kiritilgandan keyin ularni real vaqt rejimida maʼlumotlarni uzatishning idoraviy tarmogʻi boʻyicha Ichki ishlar vazirligining Migratsiya va fuqarolikni rasmiylashtirish bosh boshqarmasining (MvaFRBB) markaziy maʼlumotlar bazasiga yuboradi.”; 25-band quyidagi tahrirda bayon qilinsin: “25. Noturar joy binolarga fuqarolarni doimiy propiska qilish va hisobga olishni rasmiylashtirish taqiqlanadi. Toshkent shahri va Toshkent viloyatiga respublikaning boshqa mintaqalaridan mavsumiy ish bilan shugʻullanishga (qurilish, qishloq xoʻjaligi va boshqalar) kelgan fuqarolar istisno tariqasida noturar joy binolarga hisobga olinishi mumkin”; quyidagi mazmundagi 261-262-bandlar qoʻshilsin: “261. Chegara zonasida joylashgan aholi punktlarida doimiy propiskaga ega boʻlish va turgan joyi boʻyicha hisobda turish uchun ushbu zonaga kirishga yashash joyi boʻyicha ichki ishlar organlaridan chegara zonasiga kirishdan oldin belgilangan tartibda olingan ruxsatnoma ham taqdim etiladi. 262. Fuqaroni propiska qilish, propiskadan chiqarish va hisobga olish belgilangan tartibda rasmiylashtirilgan ishonchnoma asosida ham amalga oshirilishi mumkin”; 1 — 2a-ilovalar quyidagi mazmundagi 1 — 10-ilovalar bilan almashtirilsin: b) 2-ilovada: 1-band quyidagi tahrirda bayon etilsin: “1. Ushbu Nizom Oʻzbekiston Respublikasida yashash guvohnomasiga ega boʻlgan chet el fuqarolari va fuqaroligi boʻlmagan shaxslarni Toshkent shahri va Toshkent viloyatida doimiy hamda vaqtincha propiskadan oʻtish, boshqa davlatlardan kelayotgan chet el fuqarolari va fuqaroligi boʻlmagan shaxslarning doimiy yashash uchun ruxsatnoma olish tartibini, shuningdek, yashash guvohnomasini berish tartibini belgilaydi. Doimiy hamda vaqtincha propiskadan oʻtishni rasmiylashtirish uchun chet el fuqarolari va fuqaroligi boʻlmagan shaxslar davlat xizmatlari koʻrsatishning soddalashtirilgan tartibini taʼminlaydigan elektron tizim orqali murojaat qilishlari mumkin”; quyidagi mazmundagi 11-12-bandlar qoʻshilsin: “11. Chet el fuqarolari va fuqaroligi boʻlmagan shaxslar Toshkent shahri va Toshkent viloyatida qonun hujjatlariga muvofiq doimiy yashashlari yoki vaqtincha boʻlishlari mumkin. Oʻzbekiston Respublikasida vaqtincha boʻlib turgan chet el fuqarolari va fuqaroligi boʻlmagan shaxslarning yashash joyi, chet el fuqarolari va fuqaroligi boʻlmagan shaxslarning oʻzlari yashayotgan joy haqida xabar qilish tartibi, shuningdek, chet el fuqarolarini va fuqaroligi boʻlmagan shaxslarni taklif qilgan (qabul qiladigan) shaxslarning majburiyatlari va javobgarligi Oʻzbekiston Respublikasi Vazirlar Mahkamasining “Xorijiy fuqarolarning va fuqaroligi boʻlmagan shaxslarning Oʻzbekiston Respublikasida kelishlari, ketishlari, bu yerda boʻlishlari va tranzit oʻtishlari tartibi toʻgʻrisida” 1996-yil 21-noyabrda qabul qilingan 408-son qarori bilan belgilanadi. 12. Toshkent shahri va Toshkent viloyatida boʻlib turgan chet el fuqarolari va fuqaroligi boʻlmagan shaxslar qonun hujjatlariga rioya qilishlari shart”; 21-banddagi “ilovaga” soʻzi “1-ilovaga” soʻzlari bilan almashtirilsin; quyidagi mazmundagi 22-band qoʻshilsin: “22. Agar chet el fuqarolari va fuqaroligi boʻlmagan shaxslar tegishli ruxsatnomaga va yashash guvohnomasiga ega boʻlsalar, Oʻzbekiston Respublikasida doimiy yashashlari mumkin”; 3-band quyidagi tahrirda bayon etilsin: “3. Toshkent shahri va Toshkent viloyatiga boshqa davlatlardan kelgan chet el fuqarolari va fuqaroligi boʻlmagan shaxslar Oʻzbekiston Respublikasida doimiy yashashga ruxsatnoma olish uchun tuman (shahar) ichki ishlar boshqarmalarining (boʻlimlarining) (keyingi oʻrinlarda TSHIIBB deb ataladi) migratsiya va fuqarolikni rasmiylashtirish boʻlimiga (keyingi oʻrinlarda MvaFRB deb ataladi) murojaat qiladilar hamda quyidagi hujjatlarni taqdim etadilar: ushbu Nizomga 2-ilovaga muvofiq shakldagi 2 nusxada ariza-anketa; chet el fuqarosining pasporti yoki fuqaroligi boʻlmagan shaxsning harakatlanish hujjati; uy-joy mulkdorining (mulkdorlarining) uy-joy maydoni berish toʻgʻrisidagi arizasi; uy-joy hujjatlarining asl nusxasi (nusxalari olinib, asli qaytarib beriladi); nikoh tuzilganligi, bola tugʻilganligi, ota-onaning vafot etganligi toʻgʻrisidagi hujjatlar, shuningdek, vasiylik yoki homiylikni tasdiqlovchi hujjatlar (nusxalari olinib, asli qaytarib beriladi); tegishli davlat hokimiyati organi, davlat yoki xoʻjalik boshqaruvi organi, boshqa respublika ahamiyatiga molik davlat tashkiloti rahbarining iltimosnomasi (ushbu Nizomning 1-ilovasida koʻrsatilgan Roʻyxatning 6-bandi boʻyicha propiska qilish chogʻida); hujjatlarni koʻrib chiqqanlik va rasmiylashtirganlik uchun Oʻzbekiston Respublikasi Vazirlar Mahkamasi tomonidan belgilangan miqdorda yigʻim toʻlanganligi haqidagi kvitansiya; 35 x 45 mm oʻlchamdagi ikkita fotosurat.”; 31-bandi quyidagi tahrirda bayon etilsin: “31. Oʻzbekiston Respublikasiga “Oʻzbekiston Respublikasining fuqaroligi toʻgʻrisida”gi Oʻzbekiston Respublikasi Qonuni kuchga kirganidan keyin (1992-yil 28-iyul) kelgan hamda Toshkent shahri va Toshkent viloyatida uzoq vaqtdan beri sobiq SSSR pasportlari namunalari bilan yashayotgan yoki ularni yoʻqotib qoʻygan, shuningdek, hujjatlarga ega boʻlmagan (tugʻilganlik toʻgʻrisidagi guvohnoma bundan mustasno) va ushbu Nizomning 1-ilovasida koʻrsatilgan Roʻyxatga kirgan shaxslar Oʻzbekiston Respublikasida doimiy yashashga ruxsatnoma olish uchun TSHIIBB MvaFRBga ushbu Nizomning 3-bandida koʻrsatilgan hujjatlarni taqdim etadilar, chet el fuqarosining pasporti yoki fuqaroligi boʻlmagan shaxsning harakatlanish hujjati (fuqaroligi boʻlmagan shaxs guvohnomasi) bundan mustasno. Yuqorida koʻrsatilgan, ushbu Nizomning 1-ilovasida koʻrsatilgan Roʻyxatga kirmagan shaxslar tegishli hujjat (fuqaroligi boʻlmagan shaxsning yashash guvohnomasi yoki fuqaroligi boʻlmagan shaxsning harakatlanish hujjati) bilan hujjatlashtiriladilar, ular keyinchalik poytaxt mintaqasidan tashqariga chiqib ketadilar, bu haqda mazkur shaxslardan belgilangan namunadagi majburiyat olinadi.”; 4-bandga quyidagi mazmundagi xatboshi qoʻshilsin: “Zarur hollarda IIBB MvaFRB yoki IIB MvaFRB shaxsni hamda uning boshqa davlat fuqaroligiga mansubligini aniqlash maqsadida chet davlatning vakolatli organlariga belgilangan tartibda soʻrovnoma yuborishi mumkin”; 5-bandning birinchi xatboshiga quyidagi mazmundagi jumla qoʻshilsin: “Soʻrovnomaga uch oy ichida chet davlatning vakolatli organlaridan javob kelmaganligi IIBB MvaFRB va IIB MvaFRBning xulosasini tayyorlash hamda materiallarni IIV MvaFRBBga yuborish uchun asos boʻladi”; quyidagi mazmundagi 71 — 73-bandlar qoʻshilsin: “71. Chet elliklar uchun Oʻzbekiston Respublikasida yashash guvohnomasi 5 yil muddatga, ammo milliy pasportning amal qilish sanasidan oshmagan muddatga beriladi. Shaxs 60 yoshga toʻlganidan keyin chet elliklarga yashash guvohnomasi milliy pasportning amal qilish muddatiga beriladi. 72. Fuqaroligi boʻlmagan shaxsga yashash guvohnomasi 5 yil muddatga, shaxs 60 yoshga toʻlganidan keyin esa muddatsiz beriladi. 73. Yashash guvohnomasining amal qilish muddatlarini uzaytirish 5-martagacha ushbu Nizomning 71 va 72-bandlarida belgilangan muddatlarga amalga oshiriladi, shundan keyin u almashtiriladi”. 8-band quyidagi tahrirda bayon etilsin: “8. Yashash guvohnomasiga ega boʻlgan hamda Toshkent shahri va Toshkent viloyatiga respublikaning boshqa mintaqalaridan kelgan chet el fuqarolari va fuqaroligi boʻlmagan shaxslar Toshkent shahri va Toshkent viloyatida doimiy propiskadan oʻtishni rasmiylashtirish uchun TSHIIBB MvaFRBga murojaat qiladilar hamda quyidagi hujjatlarni taqdim etadilar: ushbu Nizomga 3-ilovaga muvofiq shakldagi ariza; yashash guvohnomasi; uy-joy hujjatining asl nusxasi (nusxalari olinib, asli qaytarib beriladi); uy-joy mulkdorining (mulkdorlarining) uy-joy maydoni berish toʻgʻrisidagi arizasi (roziligi) yoxud shaxsan topshirish imkoni boʻlmaganida notarial tasdiqlangan arizasi (roziligi); nikoh tuzilganligi, bola tugʻilganligi, ota-onalar vafot etganligi toʻgʻrisidagi hujjatlar, shuningdek, vasiylik yoki homiylikni tasdiqlovchi hujjatlar (nusxalari olinib, asli qaytarib beriladi); tegishli davlat hokimiyati organi, davlat yoki xoʻjalik boshqaruvi organi, respublika ahamiyatiga molik boshqa davlat tashkiloti rahbarining iltimosnomasi (ushbu Nizomning 1-ilovasi bilan tasdiqlangan Roʻyxatning 6-bandi boʻyicha propiskadan oʻtish chogʻida); doimiy propiskadan oʻtkazganlik uchun Oʻzbekiston Respublikasi Vazirlar Mahkamasi tomonidan belgilangan miqdorda davlat boji toʻlanganligi haqidagi kvitansiya”; 121-bandning uchinchi xatboshidagi va 122-bandning uchinchi xatboshidagi “ilovaning” degan soʻz “1-ilovaning” degan soʻzlar bilan almashtirilsin”; 124-band quyidagi tahrirda bayon etilsin: “124. Toshkent shahri va Toshkent viloyatiga respublikaning boshqa mintaqalaridan kelgan hamda bu mintaqalarda doimiy propiskadan oʻtgan, shuningdek, boshqa davlatlardan kelgan va yashash guvohnomasini olgan chet el fuqarolari va fuqaroligi boʻlmagan shaxslar Toshkent shahri va Toshkent viloyatidagi yangi qurilgan narxi eng kam oylik ish haqining 3300 baravaridan kam boʻlmagan koʻchmas mulkni bank hisobvaraqlari orqali hisob-kitoblarni amalga oshirgan holda sotib olishlari mumkin. Ushbu Nizomning maqsadlariga koʻra yangi qurilgan koʻchmas mulk toifasiga tuman (shahar) hokimining qurilishi tugallangan binoni, inshootni, uy-joyni foydalanishga qabul qilib olish toʻgʻrisidagi komissiya dalolatnomasini tasdiqlash haqidagi qarori asosida mulk huquqi vujudga kelgan hamda qabul qilib olinganiga uch yildan koʻp boʻlmagan mol-mulk kiradi”; 13-banddan “uning Toshkent shahrida va Toshkent viloyatida uy-joy sotib olish, shuningdek, doimiy ish va ijtimoiy kafolatlar olish uchun asos hisoblanmaydi” soʻzlari chiqarib tashlansin; 15-bandning: ikkinchi xatboshi quyidagi tahrirda bayon etilsin: “ushbu Nizomga 4-ilovaga muvofiq shakldagi ariza”; beshinchi xatboshi quyidagi tahrirda bayon etilsin: “uy-joy hujjatining asl nusxasi (nusxalari olinib, asli qaytarib beriladi)”; 16-band quyidagi tahrirda bayon etilsin: “16. TSHIIBB MvaFRB hujjatlarni oʻrganib chiqqanidan va rasmiylashtirganidan keyin bir sutka ichida Toshkent shahri va Toshkent viloyatida vaqtincha propiskani rasmiylashtirib, yashash guvohnomasiga tegishli belgi qoʻyadi yoki viloyatda vaqtincha propiskadan oʻtkazilganlik toʻgʻrisida ushbu Nizomning 5-ilovasiga muvofiq BARE-CODE bilan himoyalangan qayd varagʻi beradi”; 18-bandning birinchi xatboshidagi “oʻn besh kun” soʻzlari “uch kun” soʻzlari bilan almashtirilsin; 19-bandning ikkinchi xatboshi quyidagi tahrirda bayon etilsin: “Toshkent shahri va Toshkent viloyatidagi mehmonxonalar, davolash muassasalari, sanatoriylar, dam olish uylari va boshqa shunga oʻxshash tashkilotlarning (keyingi oʻrinlarda joylashtirish vositalari deb ataladi) masʼul shaxslari 12 soat ichida chet el fuqarolari va fuqaroligi boʻlmagan shaxslar toʻgʻrisidagi axborotni Internet tarmogʻi orqali ixtisoslashtirilgan elektron avtomatlashtirilgan dasturga (keyingi oʻrinlarda Dastur deb ataladi) kiritib qoʻyadilar”; quyidagi mazmundagi IV1 qism qoʻshilsin: 231. Oʻzbekiston Respublikasida vaqtincha boʻlib turgan chet el fuqarolari va fuqaroligi boʻlmagan shaxslar Toshkent shahri va Toshkent viloyati hududida tegishli ravishda milliy pasportlar, fuqaroligi boʻlmagan shaxslarning harakatlanish hujjatlari yoki fuqaroligi boʻlmagan shaxslarning guvohnomalari boʻyicha vaqtincha propiska asosida yashaydilar. Vaqtincha propiska belgilangan punktga kelgandan keyin uch sutka ichida amalga oshiriladi, bayram kunlari va dam olish (yakshanba) kunlari bundan mustasno. Vaqtincha propiska qilishning uch sutkalik muddati kelish (chet el fuqarolari va fuqaroligi boʻlmagan shaxslarning Oʻzbekiston Respublikasi Davlat chegarasi nazorat-oʻtkazish punkti orqali oʻtishi) sanasidan keyingi kunning 00:01 soatidan boshlab hisoblanadi. 232. Quyidagilar vaqtincha propiskadan ozod qilinadilar: a) respublikaga Oʻzbekiston Respublikasi Prezidentining, Oʻzbekiston Respublikasi Oliy Majlisining, Qoraqalpogʻiston Respublikasi Joʻqorgʻi Kengesining, Oʻzbekiston Respublikasi Vazirlar Mahkamasining, Qoraqalpogʻiston Respublikasi Vazirlar Kengashining taklifiga muvofiq kelgan chet mamlakatlar davlat va hukumat rahbarlari, parlament va hukumat delegatsiyalarining aʼzolari, ushbu delegatsiyalarning texnik personali, sanab oʻtilgan shaxslarning oila aʼzolari; b) Birlashgan Millatlar Tashkiloti tomonidan berilgan pasportlar boʻyicha Oʻzbekiston Respublikasiga kelgan shaxslar; v) Oʻzbekiston Respublikasi Tashqi ishlar vazirligida qonun hujjatlarida belgilangan tartibda akkreditatsiya qilingan chet el fuqarolari va fuqaroligi boʻlmagan shaxslar; g) 16 yoshga toʻlmagan chet el fuqarolari va fuqaroligi boʻlmagan shaxslar; d) Oʻzbekiston Respublikasiga bayram va dam olish kunlarida yoki oddiy kunlarda uch sutkagacha boʻlgan muddatga keladigan hamda shu kunlar davomida respublikadan chiqib ketadigan chet el fuqarolari va fuqaroligi boʻlmagan shaxslar; e) sayohat qilayotgan chet el fuqarolari yoki fuqaroligi boʻlmagan shaxslar, agar ularning respublikaning har bir aniq aholi punktida boʻlish muddati uch sutkadan oshmasa, ularning boʻlganligini tasdiqlaydigan hujjatlar (xizmatlardan foydalanganligini yoki tovarlar xarid qilganligini tasdiqlaydigan hujjatlar) mavjud boʻlganida. Bunda bitta aholi punktida uzluksiz roʻyxatdan oʻtish talabi qoʻyilmaydi; j) Oʻzbekiston Respublikasiga belgilangan tartibda kelgan chet el harbiy samolyotlari (kemalari) ekipajlarining aʼzolari. Harbiy samolyotlar (kemalarning) ekipajlari aʼzolarining qirgʻoqqa tushishi va Oʻzbekiston Respublikasi hududi boʻylab yurishiga harbiy samolyotlar (kemalar) qabul qilish rejasiga muvofiq katta (harbiy) boshliq tomonidan ruxsat etiladi; z) xalqaro yoʻllarda yuk va yoʻlovchilar tashishni amalga oshiruvchi xorijiy avtotransport vositalari ekipajlari tarkibiga kiruvchi shaxslar, tashishlarni amalga oshirayotgan yoʻnalishlaridagi shaharlarda va aholi yashash joylarida, shu jumladan boradigan joylarida boʻlgan chogʻlarida; i) harbiy boʻlmagan chet el kemalari ekipajlari tarkibiga kiruvchi shaxslar garnizonlarda va chegara shaharlarida boʻlgan chogʻlarida, bu shaxslar uyushgan holda sayohatga chiqqan vaqtlarida esa Oʻzbekiston Respublikasining boshqa shaharlarida ham. Chet el fuqarolari koʻrsatib oʻtilgan toifalarning obyektlardan chiqishlariga portlarda amalda boʻlgan qoidalar va yoʻriqnomalarga muvofiq chegara qoʻshinlari vakillari tomonidan ruxsat etiladi; k) xalqaro aviatsiya yoʻllarining fuqaro havo kemalari ekipajlari, xalqaro temir yoʻl poyezdlari brigadalari tarkibiga kiruvchi shaxslar, qatnovning amaldagi jadvalida koʻrsatilgan aeroportlarda yoki stansiyalarda boʻlgan chogʻlarida. 233. Chet el fuqarolarini va fuqaroligi boʻlmagan shaxslarni vaqtincha propiska qilish Oʻzbekiston Respublikasi ichki ishlar organlari tomonidan quyidagi shakllarda amalga oshiriladi: a) joylashtirish vositalari va davolash muassasalari maʼmuriyatining ular kelib joylashgan vaqtda Dastur yordamida, qancha boʻlishlaridan qatʼi nazar, taklif qilgan (qabul qiladigan) shaxslarning, shu jumladan turizm operatorlarining esa tur boshlangungacha xabardor qilishi; b) chet el fuqarolarini va fuqaroligi boʻlmagan shaxslarni shaxsiy ishlar boʻyicha Oʻzbekiston Respublikasiga notijorat maqsadlarda taklif qilgan (qabul qilayotgan) va ularga turar joy bergan jismoniy shaxslarning: ular kelib joylashgan paytda Dastur yordamida xabardor qilishi yoki chet el fuqarolari va fuqaroligi boʻlmagan shaxslar kelganidan keyin, agar chet el fuqarolari va fuqaroligi boʻlmagan shaxslarning boʻlish muddati toʻliq 30 sutkadan oshmasa, bayram va dam olish (yakshanba) kunlaridan tashqari uch sutka ichida hududiy ichki ishlar organlariga yozma ravishda murojaat qilishi; chet el fuqarolari va fuqaroligi boʻlmagan shaxslar kelganidan keyin, agar chet el fuqarolari va fuqaroligi boʻlmagan shaxslarning boʻlish muddati 30 sutkadan oshsa, bayram va dam olish (yakshanba) kunlaridan tashqari uch sutka ichida hududiy ichki ishlar organlariga yozma ravishda murojaat qilishi yoʻli bilan; v) mustaqil ravishda sayohat qilayotgan, chodirli lagerlarda va tunash uchun joylashish vositasiga aylantirilgan yer transportida yashayotgan chet el fuqarolari va fuqaroligi boʻlmagan shaxslarning kelganlaridan keyin uch sutka mobaynida turistik-axborot markazlariga yoki yaqin oradagi joylashtirish vositalariga murojaat qilishi yoʻli bilan, maxsus Dastur moduli ishga tushirilganidan keyin esa maʼlumotlarni sayohat yoʻnalishidagi aholi punktlarini koʻrsatgan holda mustaqil ravishda toʻldirish yoʻli bilan xabardor qilishi. Turistik-axborot markazlarining va joylashtirish vositalarining maʼmuriyatlari Dastur yordamida hududiy ichki ishlar organlariga mustaqil ravishda sayohat qilayotgan chet el fuqarolari va fuqaroligi boʻlmagan shaxslarning murojaatlari asosida ular toʻgʻrisidagi maʼlumotlar bilan toʻldirilgan bildirishnomani yuborishlari shart. Joylashtirish vositalari va davolash muassasalarining masʼul shaxslari tomonidan joylashgan shaxslarning hisobi yuritiladi. Ichki ishlar organi joylashgan shaxslar toʻgʻrisidagi axborotni har haftada hudud boʻyicha manzil-maʼlumotlar byurosiga yuborishi shart. Joylashtirish vositalari va davolash muassasalarining masʼul shaxslari yashovchilar joylashtirilgan paytda hududiy ichki ishlar organlarini joylashgan, roʻyxatdan oʻtishlari kerak boʻlgan shaxslar toʻgʻrisida Dastur yordamida xabardor qilishlari shart. Joylashtirish boʻyicha xizmatlar koʻrsatuvchi xususiy uylarga (kvartiralarga) keluvchilarni hisobga olish joylashtirish vositalarining masʼul shaxslari tomonidan joylashtirish boʻyicha xizmatlar koʻrsatish toʻgʻrisidagi yozma kelishuv (shartnoma) asosida yoki belgilangan tartibda sertifikatlashtirilgan ushbu uylarning (kvartiralarning) egalari tomonidan mustaqil ravishda belgilangan tartibda Dastur yordamida amalga oshiriladi. Joylashtirish vositalari va davolash muassasalarining masʼul shaxslari tomonidan ushbu talabning buzilishi Oʻzbekiston Respublikasi qonun hujjatlariga muvofiq javobgarlikka sabab boʻladi. 234. Oʻzbekiston Respublikasi Tashqi ishlar vazirligida chet el fuqarolarining va fuqaroligi boʻlmagan shaxslarning quyidagi toifalari akkreditatsiya qilinadi: a) chet el diplomatik vakolatxonalari va konsullik muassasalarining boshliqlari, diplomatik personal aʼzolari, konsulxonalarning mansabdor shaxslari, harbiy attashelar, diplomatik vakolatxonalar va konsullik muassasalarining maʼmuriy-texnik va xizmat koʻrsatish personali, shuningdek, ularning oila aʼzolari; b) ommaviy axborot vositalarining vakillari va ularning oila aʼzolari; v) xalqaro hukumatlararo tashkilotlarning va chet davlatlar hukumat tashkilotlarining Oʻzbekiston Respublikasiga xizmat ishlari yuzasidan kelgan mansabdor shaxslari, mazkur tashkilotlarning Oʻzbekiston Respublikasidagi vakolatxonalari xodimlari, shuningdek, Oʻzbekiston Respublikasida shtab-kvartirasi boʻlgan xalqaro tashkilotlar huzuridagi mamlakatlar vakolatxonalarining mazkur tashkilotlar ustav hujjatlariga yoki tegishli shartnomalarga muvofiq diplomatik imtiyozlardan va immunitetlardan foydalanuvchi xodimlari, shuningdek, ularning oila aʼzolari. Oʻzbekiston Respublikasi Tashqi ishlar vazirligi, uning hududiy boʻlinmalari tomonidan mazkur shaxslarga akkreditatsiya kartochkalari beriladi hamda bevosita ularning milliy pasportlariga akkreditatsiya haqida yozib qoʻyiladi. 235. Ushbu Nizomning 232, 234 va 236-bandlarida koʻrsatilmagan chet el fuqarolari va fuqaroligi boʻlmagan shaxslar Oʻzbekiston Respublikasining hududiy ichki ishlar organlarida, agar chet el fuqarolari va fuqaroligi boʻlmagan shaxslarning boʻlish muddati 30 kundan oshmasa. Dastur yordamida yoki hududiy ichki ishlar organlariga yozma murojaat etish yordamida xabardor qilish asosida va agar chet el fuqarolari va fuqaroligi boʻlmagan shaxslarning boʻlish muddati 30 kundan ortiq boʻlsa, taklif qiluvchi (qabul qiladigan) shaxslarning, tashkilotlarning yozma murojaati asosida roʻyxatdan oʻtkazilishlari kerak. Bildirishnomalar chet el fuqarolari joylashgan paytda, ichki ishlar organlariga murojaat esa bayram va dam olish (yakshanba) kunlarini hisobga olmagan holda uch sutkadan kechiktirmasdan berilishi zarur. Oʻzbekiston Respublikasida shaxsiy ishlar boʻyicha, fuqarolarning takliflari bilan turgan chet el fuqarolarini va fuqaroligi boʻlmagan shaxslarni vaqtincha propiskadan oʻtkazish chet el fuqarolarini va fuqaroligi boʻlmagan shaxslarni notijorat maqsadlarda Oʻzbekiston Respublikasiga taklif qilayotgan (qabul qiladigan) va ularga uy-joy maydoni bergan jismoniy shaxslar tomonidan: agar chet el fuqarolari va fuqaroligi boʻlmagan shaxslarning boʻlish muddati toʻliq 30 kundan oshmasa, hududiy ichki ishlar organlarini Dastur yordamida yoki hududiy ichki ishlar organlariga yozma murojaat etish vositasida xabardor qilish yoʻli bilan; agar chet el fuqarolari va fuqaroligi boʻlmagan shaxslarning boʻlish muddati 30 kundan ortiq boʻlsa, hududiy ichki ishlar organlariga murojaat qilish yoʻli bilan amalga oshiriladi. 30 kungacha vaqtincha propiskadan oʻtkazish uchun taklif qilgan (qabul qiladigan) shaxslar Dasturda qayd etiladi va uning yordamida turistik yigʻimni (mehmonxona yigʻimini) toʻlaydilar hamda hududiy ichki ishlar organlariga quyidagi hujjatlarni elektron shaklda yuboradilar: ushbu Nizomga 6-ilovaga muvofiq shakldagi ariza; milliy pasportning yoki taklif qilinayotgan fuqaroligi boʻlmagan shaxs uchun hujjatning koʻchirma nusxasi; uy-joy mulkdorining vaqtincha propiskadan oʻtkazishga yozma roziligining koʻchirma nusxasi va uy-joyga huquqni belgilovchi hujjatlar. Hududiy ichki ishlar organlariga yozma murojaat qilish yoʻli bilan 30 kungacha vaqtincha propiskadan oʻtkazish uchun taklif qilgan (qabul qiladigan) shaxslar yuqorida sanab oʻtilgan hujjatlarni hamda turistik yigʻim (mehmonxona yigʻimi) toʻlanganligi haqidagi kvitansiyani taqdim etadilar. 30 kundan ortiq muddatga vaqtincha propiskadan oʻtkazish uchun taklif qilgan (qabul qiladigan) shaxslar, tashkilotlar oʻzlari turgan joydagi hududiy ichki ishlar organlariga quyidagi hujjatlarni taqdim etadilar: belgilangan shakldagi ariza; qabul qiladigan tashkilotning belgilangan shakldagi iltimosnomasi; milliy pasport yoki fuqaroligi boʻlmagan shaxs uchun hujjat; uy-joy mulkdorining vaqtincha propiskadan oʻtkazishga yozma roziligi hamda uy-joyga huquqni belgilovchi hujjatlar; davlat boji toʻlanganligi toʻgʻrisidagi kvitansiya. Chet el fuqarolari va fuqaroligi boʻlmagan shaxslarning vaqtincha propiska muddatini uzaytirish uchun taklif qilgan (qabul qiladigan) shaxslar, tashkilotlar vaqtincha propiska muddati tugashidan uch kun oldin hududiy ichki ishlar organlariga murojaat qilishlari kerak. 236. Joylashtirish vositalarida va davolash muassasalarida quyidagilar hisobga olinishi lozim: a) Oʻzbekiston Respublikasiga xizmat, savdo yoki jamoat ishlari boʻyicha, davolanish yoki dam olish uchun, turistlar sifatida, alohida hollarda esa ichki ishlar organlarining ruxsati bilan fuqarolarning taklifiga muvofiq kelgan chet el fuqarolari va fuqaroligi boʻlmagan shaxslar, ushbu Nizomning 232 va 234-bandlarida koʻrsatilgan chet el fuqarolari va fuqaroligi boʻlmagan shaxslar bundan mustasno; b) Oʻzbekiston Respublikasi hududiga shaxsiy ishlar bilan kelgan milliy pasportlarning (diplomatik pasportlar yoki xizmat pasportlarining) egalari, chet mamlakatlar tashqi ishlar idoralarining xizmatchilari, ularning oila aʼzolari. Chet el fuqarolarining va fuqaroligi boʻlmagan shaxslarning amalda hisobga olinishini tekshirish ichki ishlar organlari tomonidan ixtisoslashtirilgan elektron avtomatlashtirilgan dastur yordamida amalga oshiriladi. 237. Ushbu Nizomning 236-bandida koʻrsatilgan chet el fuqarolarini va fuqaroligi boʻlmagan shaxslarni hisobga olish vaqtincha propiskaga tenglashtiriladi va joylashtirish vositalari hamda davolash muassasalari maʼmuriyati tomonidan qonunda belgilab qoʻyilgan tartibda Dastur yordamida amalga oshiriladi. 238. Safarlar turizm operatori tomonidan aholi punktlaridan tashqarida tashkil etiladigan tur doirasida ekskursiya rahbari, gid va/yoki yoʻriqchi-boshlovchi hamrohligida amalga oshirilganida, agar bunday tur yoki uning bir qismi 10 sutkadan oshmasa; turizm operatorining avtoturini sotib olgan holda shaxsiy avtomobilda, mototsiklda, velosipedda, yayov yoki guruh tarkibida avtobusda amalga oshirilganda chet el fuqarolari va fuqaroligi boʻlmagan shaxslar tomonidan amalga oshirilganida turizm operatorlari tomonidan ichki ishlar organlariga turistlarning pasport maʼlumotlari, harakatlanish yoʻnalishlarining sxemalari, sayohat qilish vaqtida toʻxtash (tunash) joylari koʻrsatilgan roʻyxatlarini ixtisoslashtirilgan elektron avtomatlashtirilgan dastur yordamida elektron shaklda taqdim etish vaqtincha propiskadan oʻtkazishga tenglashtiriladi. 239. Oʻzbekiston Respublikasi hududida vaqtincha propiskadan oʻtmasdan ushbu Nizomning 231-bandida koʻrsatilgan muddatdan ortiq vaqt davomida turgan chet el fuqarolari va fuqaroligi boʻlmagan shaxslarning hujjatlarini ichki ishlar organlarining tegishli ruxsatisiz rasmiylashtirish hamda ularning joylashtirish vositalarida va davolash muassasalarida yashashi taqiqlanadi. 2310. Oʻzbekiston Respublikasida boʻlish qoidalarini buzgan, shuningdek, boshqa tartibbuzarliklarga yoʻl qoʻygan chet el fuqarolari va fuqaroligi boʻlmagan shaxslar toʻgʻrisida joylashtirish vositalari va davolash muassasalarining maʼmuriyati, boshqa uy-joy maydonlarining egalari hududdagi ichki ishlar organlariga darhol xabar berishlari shart. Bunday shaxslarni joylashtirish vositalari va davolash muassasasida rasmiylashtirish faqat ichki ishlar organlaridan ruxsat olinganidan keyin amalga oshirilishi mumkin. 2311. Joylashtirish vositalarida va davolash muassasalarida, shuningdek, boshqa uy-joy maydonlarida yashayotgan chet el fuqarolari va fuqaroligi boʻlmagan shaxslarning boʻlish muddatini uzaytirish qabul qiluvchi tashkilotlarning yozma iltimosnomalari yoxud taklif qilgan (qabul qiladigan) shaxslar, tashkilotlarning yozma murojaatlari yoki viza rejimi qoʻllanilmaydigan, yo boʻlmasa viza berishning soddalashtirilgan tartibi qoʻllaniladigan, uchinchi shaxslarning taklifisiz yoki turistlar sifatida taklif qilinmasdan, ammo vizaning amal qilish muddati doirasida kelgan (turistlar uchun — turning amal qilish muddatiga) chet el fuqarolari va fuqaroligi boʻlmagan shaxslarning oʻz yozma arizalari asosida amalga oshiriladi. 2312. Oʻzbekiston Respublikasida yashash huquqini beruvchi hujjatlarni rasmiylashtirish chet el fuqarosi va fuqaroligi boʻlmagan shaxs joylashtirish vositasiga, davolash muassasasiga va boshqa uy-joy maydoniga kelgan paytdan boshlab 12 soat ichida amalga oshiriladi. 2313. Oʻzbekiston Respublikasida doimiy yashaydigan chet el fuqarolari va fuqaroligi boʻlmagan shaxslar Oʻzbekiston Respublikasida yashashga ruxsat beradigan guvohnomalar boʻyicha joylashtirish vositalariga va davolash muassasalariga umumiy asoslarda joylashadilar hamda ularda hisobga olinadilar. 2314. Oʻzbekiston Respublikasi Tashqi ishlar vazirligida, uning hududiy boʻlinmalarida akkreditatsiya qilinmagan chet el fuqarolarining diplomatik pasportlari joylashtirish vositalarida va davolash muassasalarida ushbu Nizomga muvofiq hisobga olinishi lozim. Oʻzbekiston Respublikasidagi diplomatik korpusning belgilangan tartibda akkreditatsiya qilingan, milliy pasport yoki akkreditatsiya kartochkasi asosida joylashtirish vositalarida yashayotgan va davolash muassasasida boʻlgan aʼzolari joylashtirish vositalarining va davolash muassasalarining hisobga olish daftarlari va kartochkalari boʻyicha pasportlarga va akkreditatsiya kartochkalariga biron-bir belgi qoʻymasdan hisobga olinishlari lozim. 2315. Joylashtirish vositalari va davolash muassasalari maʼmuriyati, shuningdek, boshqa uy-joy maydonlarining egalari tomonidan chet el fuqarolarini hisobga olish talablariga rioya etilishi yuzasidan nazoratni ichki ishlar organlari amalga oshiradi. 2316. Ushbu Nizomning 234, 235 va 236-bandlarida koʻrsatilgan chet el fuqarolarining akkreditatsiya yoki vaqtincha propiskadan oʻtkazish muddatini uzaytirish tegishli ravishda Oʻzbekiston Respublikasi Tashqi ishlar vazirligida, Oʻzbekiston Respublikasi ichki ishlar organlarida, joylashtirish vositalarida va davolash muassasalarida vizalarning amal qilish muddatiga ular belgilangan tartibda uzaytirilganidan keyin amalga oshiriladi”; Nizomga ilova Nizomga 1-ilova deb hisoblansin; 1-ilovaning 1-bandidan “(keyingi oʻrinlarda chet el fuqarolari va FBSH deb ataladi)” soʻzlari chiqarib tashlansin; quyidagi mazmundagi 2 — 6-ilovalar qoʻshilsin: 1. Vazirlar Mahkamasining “Qoraqalpogʻiston Respublikasi Vazirlar Kengashi, viloyatlar hokimliklari huzuridagi maxsus komissiyalar toʻgʻrisidagi Namunaviy nizomni tasdiqlash haqida” 1999-yil 16-apreldagi 178-son qarori (Oʻzbekiston Respublikasi QT, 1999-y., 4-son, 20-modda). 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzi qarorlarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Vazirlar Mahkamasining “Toshkent shahri va Toshkent viloyatida doimiy propiska qilinishi lozim boʻlgan shaxslar — Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”)” 2012-yil 16-fevraldagi 41-son qaroriga (Oʻzbekiston Respublikasi QT, 2012-y., 4-son, 28-modda) 1-ilovaning 4-bandi “b” kichik bandi va 6-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida” 2017-yil 14-martdagi PQ-2833-son qarori”)” 2017-yil 20-dekabrdagi 1001-son qaroriga (Oʻzbekiston Respublikasi QT, 2017-y., 12-son, 292-modda) ilovaning 7-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasining Davlat xavfsizligi tizimini takomillashtirish chora-tadbirlari toʻgʻrisida” 2018-yil 14-martdagi PF-5379-son Farmoni)” 2018-yil 29-maydagi 396-son qaroriga (Oʻzbekiston Respublikasi QT, 2018-y., 5-son, 126-modda) ilovaning 16-bandi.